ئەو كتێبەی وا دەكات كەس نەچێت بۆ جەنگ – پەڕە 3 – Knwe.org\nسەرەکی » ئەدەب - سێبەر و سایە » ئەو كتێبەی وا دەكات كەس نەچێت بۆ جەنگپەڕە 3\nجەنگ هیچ ڕوخسارێكی ژنانەی نییە\nكتێبی (جەنگ هیچ ڕوخسارێكی ژنانەی نییە) لەلایەن نووسەر و رۆژنامەنووسی بەناوبانگی بیلاڕوسی (سڤێتلانا ئەلیكسیڤیچ)ەوە نووسراوە و (هیوا قادر) لە سویدییەوە كردووەیەتی بە كوردی.\nئەوەی لە كتێبی (جەنگ هیچ ڕوخسارێكی ژنانەی نییە)دا دەبینرێت گێڕانەوەی راستەقینە و هێنانەوە سەرزاری ئەو ئازارانە و ئەو كێشە ئەڵنگارییانەیە كە ژنانی وڵاتێكی وەك یەكێتی سۆڤییەت لەسەروەختی جەنگی دووەمی جیهانیدا بینیویانە و خۆیان لەناو گەرمەی رووداوەكانی جەنگدا ژیاون و بكەری راستەخۆش بوون تێیدا. لەم كتێبەدا خانمی نووسەر لە رێگەی دواندنی كارەكتەرە ژنەكانی ناو ئەو جەنگە، كە نەك بەتەنها وێرانكەر بوو، بەڵكو رۆح و بوونی مرۆڤەكانیشی هەنجن هەنجن كرد، ئەوەمان نیشان دەدا و لە زۆر دێڕیدا پێمان دەڵێت (مەرج نییە پاڵەوانەكانی جەنگ ئەوانەبن كە دەركەوتوون و ئەوانە بن كە مێژوو باسیان دەكات، بەڵكو زۆر جار پاڵەوانەكان كەسانێكن كە نە خەڵك و نە مێژووش نایانبینێت، وەك ئەوەی فڕێدرابێتنە پشت هەیوانەكانی مێژوو، یان بەمەبەست لە دەرەوەی پاڵەوانێتیدا حەشاردراون).\nهەرچەندە زۆربەی ئەو ژنانە بوونەتە گێڕەرەوەیەكی باشی چیرۆكە راستەقینەكانی خۆیان و هاوڕێكانیان، بەڵام ئەم گێڕانەوەیە دوای تێپەڕبوونی دەیان ساڵ دوای جەنگ لە كاتێكدا قسەیان بۆ نووسەری كتێبەكە كردووە كە تەمەنیان هەڵكشاوە و بەساڵاچوون، ئەوان زۆریان لەگەڵ ئەوەی براوە و هەڵگری نیشانە و میداڵی رێزلینان و پاڵەوانێتین، بەڵام هەندێكیان بۆ ماوەیەكی كەم دوای ئەوە لەبیركراون. لەبیركردنی ئەو ژنانە دوای جەنگ بەهۆكاری هەندێك بیركردنەوەی باوی ئەو رۆژگارەی یەكێتی سۆڤییەت و دواترە. یەكێك لە ژنەكانی ناو ئەم كتێبە باسی دەكات و دەڵێت (پیاوەكان براوە و پاڵەوان بوون، بەناوبانگ بوون و جەنگی ئەوان بوو، بەڵام ئێمە بە چاوێكی تەواو جیاوازەوە سەیر دەكراین، دەبێت ئەوە بزانن ئەوان سەركەوتنیان لێ زەوت كردین، ئەوان لە بەرامبەر سەركەوتنی رۆژانەی ژنەكاندا بێدەنگییان هەڵبژارد).\nدەشڵێت (ئەوان سەركەوتنیان لەگەڵ ئێمە بەش نەكرد، ئەوەش سووكایەتی بوو، قابیلی تێگەیشتن نەبوو، چونكە كاتی جەنگ پیاوەكان باش بوون لەگەڵمان، بەڵام لە ئاشتیدا ئەو رەفتارەیان نەنواند).\nهەرچەندە وەك زۆرینەی ئەو ژنانەی ناو ئەم كتێبە باسی دەكەن، جۆش و خرۆشی ئەوان بۆ بەشداریكردن لە جەنگدا كە زۆرجار سەرەڕای نارەزایی كەسوكاریان بەدزییەوە چوون و خۆیان ناونووس كردووە بۆ ئەوەی ببنە سەرباز. زۆرجاریش بەهاندانی كەسوكاریان بووە كە ئەو كارەیان كردووە، تەنها لەپێناوی دایكی نیشتماندا بووە و لەپێناو ستالیندا بووە وەك نووسەر خۆی ئاماژەی پێ دەدا، بەڵام چاوی پیاوانەی پەروەردەكراو بە نەریتی كۆمەڵایەتی باو زۆرجار كاری ئەوانی قورستر كردووە و لە یەككاتدا ئەو ژنانە لە دووبەرەی جیادا جەنگاون، بەرەیەكی كولتوور و بیركردنەوەی باوی كۆمەڵایەتی و بەرەیەكی جەنگی راستەقینە. هەرچەند ئەو كاتە سیستمێكی كۆمۆنیستی لە یەكێتی سۆڤییەتتدا پەیڕەودەكرا كە تێیدا بیروڕاكانی ئازادی ژنان و یەكسانبوونیان لەگەڵ پیاواندا لە ئارادا بووە، بەڵام هێشتا پیاوانێك و بەشێك لە كۆمەڵگە كاركردنی ژنیان لەنێو كایە تەواو پیاوانەكانی وەك جەنگ بە شتێكی مەحاڵ و هەندێكجاریش بە سووكایەتی داناوە، هەڵبەت مەحاڵەكە بۆ كاتی جەنگ بووە و سووكایەتییەكەش بۆ دوای جەنگ.\nیەكێك لەو ژنانەی قسەكانی بۆ ئەم كتێبە تۆماركراوە، باس لەوە دەكات كە چۆن سەربازە پیاوەكان گاڵتەیان بە ژنەكان كردووە و زۆرجار ناو و ناتۆرەشیان لێناون. ئەو ژنە دەڵێت (هەڵسوكەوتی پیاوەكان بەرامبەرمان گاڵتەجاڕانە بوو پێاندەوتین پیرەژنەكان بە رێی جەنگەوەن). دەشڵێت (دەبوو چی بكەیت بۆ ئەوەی وەك پیاو بیت، مەحاڵ بوو وەك پیاو بیت، بیركردنەوەمان لە لایەك، بەڵام سروشتمان تەواو جیاوا بوو، لە رووی بایەلۆژیشەوە ئەوە هەر باسی مەكە).\nلە لایەكی ترەوە بەپێی گێڕانەوەكان، زۆربەی ئەو ژنانەی بەشداری جەنگیان كردووە و لەم كتێبەدا هەندێكیان بە ناوی خۆیان و چەند كەسێكیشیان بە ناوی خوازراوەوە قسەیان كردووە، تا رادەیەكی زۆر هیچ ئەزموونێكیان نەبووە سەبارەت بە جەنگ. راستە گەلێ شتیان لە بارەی جەنگەوە بیستبوو، بەڵام تەواو بێ ئەزموون بوون، نەك هەر ئەوەندە، بەڵكو بەشێكی ئەو ژنانە كە لە كاتی قسەكردنیان بۆ نووسەری كتێبەكە پیر بووبوون و بەساڵاچوو بوون، بەڵام لە كاتی جەنگی دووەمی جیهانیدا تەمەنیان لەنێوان (6 17-1) ساڵدا بوون و هەستیان بەوە نەكردووە چ دۆزەخێكە جەنگ! ئەوەتا یەكێك لەو خانمانە دەڵێت (دڵخۆش بووم بەوەی دەتوانم بچم بۆ جەنگ، دەمویست بجەنگم، ئاخر چۆن بمزانیایە خوێن چییە؟). یەكێكی تریان دەڵێت (ئێمە ئامادەی مردن بووین تا ژیان رزگار بكەین، لە كاتێكدا هێشتا نەمدەزانی ژیان بۆ خۆی چییە، تەنها لە كتێبەكاندا لەسەر هەموو شتێكمان دەخوێندەوە).\nجەنگ دەتوانێت هەموو هەستەكان بكوژێت؟\nنووسەری ئەم كتێبە دەیەوێت بیسەلمێنێت كە ژنان ئەگەرچی لە جەنگیشدا بن، ناتوانن بەتەواوی لە هەستەكانیان داببڕێن، تەنانەت گەر ببنە مرۆڤێكی شەڕكەریش ئەوا مرۆڤێكی ناسك و دڵنەرم و سۆزدار لە ناخی هەر یەكێكیاندا پەنهانە، بیركردنی هەموو شتێكی ماڵیش لە سروشتێكی ژنانەوە دێت، هەربۆیە لێرەدا قسەی یەكێك لە ژنەكان سەرنجی خوێنەر رادەكێشێت كە دەڵێت (ئێمە بیری دایكەكانمان و ئارامیی ماڵەوەمان دەكرد). ئەو ژنە باسی هاوڕێیەكیان دەگێڕیتەوە كاتێك دوای مۆڵەتەكەی دەگەڕێتەوە بۆ لایان، ئەوان واتە كچەكان هەموویان بەسەرە دەوەستن بۆ ئەوەی بۆنی پێوە بكەن، لەبەر هیچ نا، لەبەر ئەوەی ئەو هاوڕێیەیان هێشتا بۆنی ماڵەوەی لێهاتووە.\nسادەیی و بێئەزموونیی ئەو كاتەی بەشێكی زۆری ئەو ژنانەی لەو كتێبەدا قسەیان كردووە، بە رادەیەكە كە هەندێك پلە و پێگەی ئەفسەر و پلەدارەكانیان نەزانیوە و كار گەیشتووەتە ئەوەی زۆر جار بە ئەفسەر و ژەنەڕاڵەكان بڵێن (مامە)، وەك ئەوەی ناوی دوكاندارێكی گەڕەكەكەیان یان كەسێكی نەناسی بەڕێكەوت دیتوو دەهێنرێت. هەستی ژنبوونیش هەمیشە بوونێكی بەرجەستەی هەیە لە ژندا و نووسەر دیسان دەیەوێت لە رێگەی گێڕەرەوە زیندووەكانی و كاراكتەرە ژنەكانی ناو دۆزەخی شەڕ، ئەو وێنەیەمان بۆ بنەخشنێت كە ئەم هەستە چەندە زاڵە بەسەر ژندا كە بە رووكەش دڵڕەقە و سەربازە و لە بۆسەدایە بۆ كوشتنی ئەوی دی دوژمن، كەچی هەمان كاتیش پەرۆشی ئەوەیە كە جەنگ و ناشیرینییەكانی نەتوانن زاڵ بن بەسەر هەموو شتێكیدا. لە رێگەی ئەوەشەوە نووسەر جارێكی تر ناونیشانی كتێبەكەی دەسەلمێنێتەوە كە (جەنگ هیچ ڕوخسارێكی ژنانەی نییە)، هەربۆیە ژنێك لەوانە دەڵێت (لە جەنگدا پارچە قوماشێكیان دەداینێ بۆ ئەوەی قاچەكانمانی پێ ببەستین، ئێمە دەچووین وەك ملپێچ لە ملمان دەپێچا، دەمانویست بە شتێكی ژنانەوە خۆمان سەرقاڵ بكەین، چونكە ژنبوون تەنها ئەو شتەبوو كە ئێمە بیرمان دەكرد، لەوەدابوو بە یەكجاریی لەدەستی بدەین).\nلایەنی جیاوازیی بایەلۆژیی ژنان لایەنێكی گرنگە بۆ تێڕامان و بیركردنەوە لە ئێش و ئازاری ژنان، نەك بەتەنها لە كاتی ئاساییدا كە خۆی لە سووڕی مانگانەی خانماندا دەبینێتەوە، بەڵكو لە كاتی جەنگ و پشێوییەكاندا بارودۆخە نائاسییەكانی تریش كە بە درێژایی مێژوو رووبەڕووی ژنان بووەتەوە، لەم كتێبەدا نووسەر ئەوەشی فەرامۆش نەكردووە و لە رێگەی ئەو خانمانەی قسەیان بۆ كردووە توانیویەتی بەرزبوونەوەی باڵانسی ئەم ئێش و ئازارە بخاتەڕوو، لە كاتی جەنگدا و لە رێگەی چەند گێڕانەوەیەكەوە ئەوەشمان بۆ ئاشكرا دەكات كە ژنان لەو كاتەدا دەروون و جەستەیان چەندین هێندەی پیاوێك پشێو و قورس دەبێت، بەو حاڵەشەوە دەیەوێت خۆی بسەلمێنێت. لەو كاتەشدا هاودژییەك لەگەڵ خودی خۆی دروست دەكات و وای لێدەكات بەڕاستی نەك تەنها بە جەستە، بەڵكو بە روخساریش هێندەی لە پیاوێك بچێت لە ژنێك نەچێت. بۆیە خوێنەر لە زیاتر لە شوێنێكی كتێبەكەدا لە زاری زیاتر لە ژنێكەوە بەر ئەو دەستەواژانە دەكەوێت و تووشی سەرسوڕمان دەبێت و هێدمە دەیگرێت، لە خۆی دەپرسێت (دەبێت ئەو ژنانە لە چ كەرەسەیەك دروست بووبن كە بەرگەی ئەو هەموو دژوازی و دژوارییەیان گرتووە).\nعەشق.. ئەو جادووەی لە جەنگدا مرۆڤ لە لێواری مەرگ دەگێڕێتەوە\nژنانی ناو كتێبەكە لە گێڕانەوەكانیاندا باسی عەشق دەكەن، كە چۆن لە لایەن سەرانی جەنگەوە قەدەغەكراوە، ئەو هەستەی لە ناخی مرۆڤدا جۆرێك رەگ دادەكوتێت كە مرۆڤ دەتوانێت بۆ چەندین ساڵ بیشارێتەوە، بەڵام ناتوانێت خەفەی بكات. گێڕانەوەی ژنەكانی ناو ئەم كتێبی گێڕانەوەیە وا لە خوێنەر دەكەن بچێتە بەرگی ئەوانەوە و هەستی عاشقبوونی ئەو كاتەیان تاقی بكاتەوە.\nیەكێك لەو ژنانە دەڵێت (لە جەنگدا عەشق قەدەغەبوو، ئەگەر من عاشق نەبوومایە، پێموایە ئێستا لە ژیاندا نەدەمامەوە، عەشق رزگاركەر بوو، رزگاری كردم).\nیەكێكی تریان دەڵێت (عاشقی پاڤێلێك بووم، ئەفسەر بوو، زۆر نەخۆش بوو، شوكلاتم بۆ دەخستە ژێر سەرینەكەیەوە، بەڵام دوای جەنگ و پاش بیست ساڵ بینیم، ئەو سوپاسی هاوڕیكەمی كرد بۆ شوكلاتەكان، هاورێكەم وتی: شوكلاتی چی؟ من لەوێدا ددانم پێدا نا ئەوەی شوكلاتەكانی بۆ دەدانا من بووم، ماچی كردم … دوای بیست ساڵ ئینجا ماچی كردم).\nژنێكی تر دەڵێت (ساڵانێكی زۆر دوای جەنگ پیاوێك لای من دركاندی كە زەردەخەنەكانی منی لەبیرە، بەڵام بۆ من ئەو بریندارێكی ئاسایی بوو، من ئەوم بیر نەدەكەوتەوە، بەڵام ئەو وتی: ئەو زەردەخەنەیەی تۆ منی لەو شوێنەی پێی دەڵێن ئەو دونیا گەڕاندووتەوە بۆ ژیان، ئەو زەردەخەنە ژنانەیە).\nئەی دوای جەنگ چی؟\nهەمیشە ئەوانەی كە لە دوای جەنگ دەگەڕێنەوە، ئەو مرۆڤانەی بەر لە جەنگ نین، هەریەكە و بە جۆرێك نەك تەنها رەنگ و روخساری و تەنانەت ئەندامەكانی جەستەشی وەك خۆی نابێت، بەڵكو ناخ و دەرونیشی بە جۆرێك دەگۆڕێت كە كەسەكە خۆیشی خۆی ناناسێتەوە. ئەمە ئەو راستییەیە كە ئەوانەی رۆژێك بەشداری جەنگیان كردووە دەیزانن، مرۆڤەكان بە چەندین شێوە دەگۆڕین، زۆریان تووندوتیژ دەبن و زۆریشیان نەرم و نیان و بێدەنگ و كاس و بێمەیل و هتد…\nئەوان وەك خۆیان دەڵێن بەنێو دۆزەخدا تێپەڕیون و لە لێوارەكانی مەرگەوە گەڕاونەتەوە، دیمەنی خوێنی كوژراو و بریندارانێكی زۆر كە بە بەرچاوی جەنگاوەرانەوە رژاوە، كاریگەرییەكی نەرێنی خراپ دەكاتە سەر ئەو شەڕكەرانە و رەنگە تا دواڕۆژی تەمەنیان بەو كاریگەرییانەوە بناڵێنن. هەندێكی تریش سەرەڕای بینینی دەیان دیمەنی ترسناكی ناو جەنگ، هێشتا نەیانتوانیوە لەگەڵ دیمەنی خوێندا رابێن. نووسەری كتێبەكە ئەم حاڵەتەی لە رێگەی گێڕانەوەكانی چەند ژنێكەوە بەرجەستە كردووە و یەكێك لەو ژنانە دەڵێت (هەرگیز نەمتوانی بە بۆنی خوێن ڕابێم، دوای جەنگ هەستیاریم بە بۆنی خوێن هەبوو، جەستەم بەرگەی نەدەگرت، لە كاتی جەنگدا خوێنێكی زۆرم بینیبوو، چیتر توانای بینینم نەمابوو). دەشڵێت (چیتر نە بەرگەی قوماشێكی سوور و گوڵێكی سوور و هیچ ڕەنگێكی سوورم نەدەگرت. ناتوانم چاوم بەو ڕەنگە بكەوێت، نە لە سروشتدا و نە لە تابلۆیەكی هونەریدا).\nهەروەها ژنێكی تر باس لەوە دەكات بەر لە جەنگ زۆر حەزی لە مۆزیكی باخ و بتهۆڤن بووە، لە سەردەمی جەنگدا و بەتایبەت دوای ئەوەی بووەتە سەرباز ئەو حەزەی نەماوە، چونكە ئەو بلیمەتانەی مۆزیك ئەڵمانی بوون، هەمان ئەو وڵاتەی كە لە جەنگدا نیشتمانەكەی ئەم خانمەی كردووەتە سووتماك. ئەو خانمە ئاماژەی بەوەداوە كە دوای جەنگ كاتی زۆری ویستووە تا بتوانێت جارێكی تر لەگەڵ هونەر و كولتووری ئەڵمانیدا ئاشتبێتەوە.\nئەمانە و زۆر گێڕانەوەی تر بەشێكن لە گێڕانەوەی ئەو ژنانە، ئەو ژنە روسییانەی كە لە جەنگی دووەمی جیهانیدا شەڕیان كردووە و لە ناوجەرگەی جەنگەوە بە زیندوویی گەڕاونەتەوە. ئەمەش وەك ئەوەیە بۆیە ژیاون تا دوای چەندین ساڵ خانمە نووسەرێكی وەك (سیڤێتلانا ئەلیكسیڤیچ) بێت و بڕیار بدات بیاندۆزێتەوە و چیرۆكەكانیان لە زاری خۆیانەوە پێ بگێڕێتەوە و تۆماریان بكات و ماوەی (٢٦) ساڵ كار لەسەر ئەوە بكات و دواتر بیكاتە كتێبێك.\nئەو خانمە نووسەرە بیلاڕوسییە كە خۆیشی لە ساڵانی جەنگی دووەمی جیهانیدا لەدایك بووە و بڕوانامەی لە بواری رۆژنامەگەرییدا هەیە و باس لەوە دەكات كە لە سەرەتادا و لە سەردەمی حكومی یەكێتی سۆڤییەتدا كتێبەكەی بۆ چاپ نەكراوە و بەوە تۆمەتباركراوە كە كتێبەكەی سووكایەتییە بە ژنانی سۆڤییەتی، دواتر لە سەردەمی میخائیل گۆرباچۆف و پرۆسترۆیكادا بۆی چاپ كراوە.\nلێرەشدا پێویستە دەستخۆشی لە (هیوا قادر)ی نووسەر و شاعیر بكەین كە ئەم كتێبەی لە زمانی سویدییەوە كردووە بە كوردی، هەروەك هیوا قادر ئاماژەی پێداوە ئەم كتێبە یەكێكە لە كتێبە خەتەرناكەكانی مرۆڤایەتی، بەڵام دوای خوێندنەوەی ئەو مەترسییە راتدەچەڵەكێنێت و وات لێدەكات ژیانت خۆشتر بوێت و فێری تێگەیشتن بیت لە ماناكانی جەنگ.\nلەگەڵ وەرگێڕیشدا هەمان پرسیار دەكەم كە داخۆ ئێمەی خاوەن دونیایەك تراژیدیا، چەندین نەوەمان لەناو وەیشوومەی شەڕ و پشێویدا لە دایك بوون و گەورە بوون و سەریان نایەوە، (بۆچی تاكو ئێستا بەدەر لە زمانی ئایدیۆلۆژیا و ماناكانی ئایین و پەخشانە حزبییە بێخوێنەكان، خاوەنی زمانێكی تر نین بۆ ئەوەی باس لە مرۆڤەكان بكات؟).\nبۆچی لە هیچ ئان و سەردەمێكدا بیرمان لەوە نەكردووەتەوە، لەبری دروستكردنی پاڵەوانە وەهمییەكان بەدوای پاڵەوانە راستەقینەكاندا بگەڕێین؟\nسیڤێتلانا لە ساڵی 2015دا بۆ ئەم كتێبەی خەڵاتی نۆبڵی ئەدەبی پێ بەخشراوە. ئەو نووسەرە لە وتارێكیدا لەبەردەم لیژنەی بەخشینی خەڵاتی نۆبڵ، ئاماژەی بەوە كردووە نەك بەتەنها بە بیانووی ئەوەی كتێبەكەی وا دەكات كەس نەچێت بۆ جەنگ، بەڵكو سانسۆركەرانیش پێیان وتووە (جەنگەكەتان ناخۆشە. بۆچی هیچ پاڵەوانێك لای ئێوە نییە؟). كەس ئامادە نەبووە لەسەردەمی خۆیدا ئەو كتێبە چاپ بكات، نەك هەر ئەوەندە، بەڵكو راوەدووش نراوە.\nلەو وتارەیدا نووسەر دەڵێت (من بەدوای پاڵەواندا نەگەڕاوم، من مێژووم لە روانگەی چیرۆكی ئەو شاهید و بەشداربووانەوە نووسیوەتەوە كە نەبینراون و هیچ كەس هەرگیز نەچووە پرسیاریان لێ بكات).\nلە درێژەی وتارەكەیدا دەڵێت (هەمیشە بەدوای ئەو دەنگانەدا دەگەڕێم كە دەنگی تەنیایی مرۆڤە، چونكە بە لای منەوە ئەو كەسانە ئەوانەن كە لەودیو مێژووەوەن و لە كاتێكدا و لەسەردەمێكی دژواردا گەنجێتی و وزەی خۆیان داناوە، بەڵام لە كۆتاییدا هەر ئەوانە پەراوێز دەخرێن.\nوەرگێڕ لە پێشەكییەكەیدا ئەم چەند رستەیەی لە زمانی پڕۆفیسۆرێكەوە داناوە كە بە پەرستیارەكانی بەشداربووی جەنگ دەڵێت (ئێوە دەبێت بە هەموو نەخۆشەكان بڵین خۆشم دەوێی، چونكە كاریگەرترین دەرمان بۆ كەسی بریندار عەشقە، تەنها عەشقە مرۆڤایەتی دەپارێزێت و دیسانەوە گوڕی ژیانی پێ دەبەخشێت).\nبە وەرگێڕیش دەڵێم: وەك خوێنەرێك منیش ئەو عەشقەم هەبوو بۆ مرۆڤ و پڕبووم لە نەفرەت لە جەنگ و ناشیرینییەكانی، بۆیە توانیم بەرگەی چیرۆكە غەمبارەكان و پڕ لە ئازارەكانی ناو كتێبەكە بگرم و هەڵنەیەم.\n* جەنگ هیچ ڕوخسارێكی ژنانەی نییە- نووسینی: سڤێتلانا ئەلیکسیڤیچ- وەرگێڕانی لە سویدییەوە: هیوا قادر- دەزگای چاپ و پەخشی سەردەم- چاپی یەکەم- 2018.


فیچەر: له دڵه‌ڕاوكێی سلێمانییه‌وه بۆ ڕێگریی پردێ | ئاژانس\nHome ڕاپۆرت فیچەر: له دڵه‌ڕاوكێی سلێمانییه‌وه بۆ ڕێگریی پردێ\non: ئه‌یلول 28, 2016 In: ڕاپۆرت, سەرەکی, گشتیNo Comments\nچیرۆكی ڕێگرى له سه‌رۆكی په‌رله‌مان له دواى ساڵێك له ڕوودانی\nشه‌وی 11 له‌سه‌ر 12ـی مانگی تشرینی یه‌كه‌می 2015 بۆ یوسف محه‌مه‌د سه‌رۆكی په‌رله‌مان سه‌خت بوو، كاتێك زانیاریی ئه‌وه‌ی پێ گه‌یەندرا كه ئه‌گه‌ر سبه‌ی بگه‌ڕێته‌وه بۆ شاری هه‌ولێر ڕێگریی لێ ده‌كرێت، ئه‌و نه‌یده‌زانی زانیارییه گوماناوییه‌كانی ئه‌و شه‌وه بۆ ڕۆژه‌كه‌ی ده‌بنه ڕاسته‌قینه كه تا ئێستاش ده‌رهاویشته‌ی ئه‌و ڕووداوه به‌رده‌وامه.\nیوسف محه‌مه‌د ئه‌و شه‌وه ڕاوێژی به سه‌ركرده‌كانی بزووتنه‌وه‌ی گۆڕان و یه‌كێتیی كردووه له‌سه‌ر زانیاریی ڕێگریكردن لێی له لایه‌ن بازگه‌كانی هه‌ولێره‌وە.\nسه‌رۆكی په‌رله‌مانیش ئه‌و شه‌وه ڕاوێژی له‌گه‌ڵ به‌شێكی زۆری سه‌ركرده‌كانی گۆڕان و یه‌كێتییدا كرد ئه‌و زانیارییانه‌ی پێ وتن، به‌ڵام سه‌رۆكی په‌رله‌مان هیچ شتێكی له خۆیدا شك نه‌ده‌برد ڕێگریی لێ بكرێت، باوه‌ڕی نه‌ده‌كرد ململانێكان گه‌یشتبنه ئاستێك ڕێگریی له سه‌رۆكی په‌رله‌مان بكرێت، كه له‌ژێر هه‌ژموونی پارتی دیموكراتی كوردستاندایه، به‌ڵام دواتر بڕیاری دا بگه‌ڕێته‌وه هه‌ولێر.\nكامه‌ران سوبحان سكرتێری ڕۆژنامه‌وانیی و رۆشنبیریی سه‌رۆكی په‌رله‌مان كه له سه‌ره‌تای درووستبوونی ئه‌و كێشه‌یه‌وه یاوه‌ریی یوسف محه‌مه‌دی ده‌كرد، به ״ئاژانس״ی وت: ״د. یوسف به سه‌رۆكی ده‌سته‌ی پاسه‌وانه‌كانی وت، ئه‌گه‌ر ته‌قه‌شیان لێ كردین به هیچ شێوه‌یه‌ك ئێوه چه‌ك به‌رز ناكه‌نه‌وه.״\nهۆكاری ئه‌و هۆشدارییه‌ی سه‌رۆكی په‌رله‌مان به وته‌ی سكرتێره‌كه‌ی ئه‌وه بووه كه یه‌كێك له‌و زانیارییانه‌ی كه پێیان گه‌یشتووه باسی له‌وه كردووه كه فه‌رمان دراوه به بازگه‌كان كه ئه‌گه‌ر كاروانی ئۆتۆمبێله‌كانی یوسف محه‌مه‌د به بازگه‌كه‌دا تێپه‌ڕ بن ده‌بێت ته‌قه‌یان لێ بكه‌ن.\nئه‌وكات نه‌وشیروان مسته‌فا ڕێكخه‌ری گشتیی بزووتنه‌وه‌ی گۆڕان له ده‌ره‌وه‌ی وڵات بوو، كه لاریی نه‌بووبوو له گه‌ڕانه‌وه‌ی یوسف محه‌مه‌د بۆ هه‌ولێر.\nكامه‌ران سوبحان ده‌ڵێت: ״10ـی تشرینی یه‌كه‌م جه‌عفه‌ر ئیمینیكی جێگری سه‌رۆكی په‌رله‌مان به ته‌له‌فۆن قسه‌ی له‌گه‌ڵ د. یوسف كردبوو، پێی ڕاگه‌یاندبوو كه پێی باشه چه‌ند ڕۆژێك له سلێمانی بمێنێته‌وه و نه‌یه‌ته‌وه بۆ هه‌ولێر تا بارودۆخه‌كه هێور ده‌بێته‌وه و هه‌مان هۆشداریشی به به‌شێك له ستافه‌كه‌ی سه‌رۆكی په‌رله‌مان دابوو״.\nگه‌ڕانه‌وه‌ی سه‌رۆكی په‌رله‌مان له گه‌رمەی ئاڵۆزییه‌كانی سنووری ئیداره‌ی سلێمانیدا بوو كه خۆپیشاندانی به خۆیه‌وه بینی و هێرش كرایه سه‌ر به‌شێك له باره‌گاكانی پارتی له‌و سنووره.\nكامه‌ران سوبحان وتی: ״پارتی زانیاریی هه‌ڵه‌ی پێ گه‌یشتبوو به‌وه‌ی گۆڕان و به‌شێك له یه‌كێتیی خۆپیشاندان و ناڕه‌زایه‌تییه‌كانی ئه‌وكاته‌ی سلێمانی ده‌گوازنه‌وه بۆ هه‌ولێر، به‌ڵام د. یوسف زوو ئه‌وه‌ی ڕه‌ت كرده‌وه.״\nپاساوی ڕێگری له یوسف محه‌مه‌د بۆ چوونه ناو هه‌ولێر به ڕووكه‌ش په‌یوه‌ندیی به مه‌ترسیی خۆپیشاندانه‌وه هه‌بوو بەڵام پاساوی ڕه‌سمیان بێلایه‌نی بوو بۆ ئیداره‌دانی دانیشتنه‌كانی په‌رله‌ماندا.\nتووڕه‌یی پارتی له یوسف محه‌مه‌د په‌یوه‌ندیی به دانیشتنی 23ـی حوزه‌یرانی ساڵی پاره‌وه هه‌یه كاتێك پرسی هه‌مواری یاسایی سه‌رۆكایه‌یتی هه‌رێم ورووژێنرا به مه‌به‌ستی كه‌مكردنه‌وه‌ی ده‌سه‌ڵاته‌كانی كه پارتی به هه‌ڕه‌شه بۆ سه‌ر مه‌سعود بارزانی ده‌زانن.\nکاتژمێر شه‌ش و سی خوله‌كی سه‌رله‌به‌یانیی 12ـی تشرینی یه‌كه‌م هه‌موو ئه‌وانه‌ی كه به نیاز بوون له‌گه‌ڵ سه‌رۆكی په‌رله‌مان به‌ره‌و هه‌ولێر بە ڕێ بكه‌ون له‌به‌رده‌م زانكۆی سلێمانیدا كۆ بوونه‌وه.\nكامه‌ران سوبحان وتی: ״ته‌واوی ڕاگه‌یاندنه‌كانم ئاگادار كرده‌وه بۆ ئه‌وه‌ی ئه‌گه‌ر شتێك ڕووی دا تۆمار بكرێت و گومانی ڕێگریكردنه‌كه‌شمان به میدیاكان وت، به‌ڵام ته‌نها كه‌ناڵه‌كانی كوردسات و كه‌ی ئێن ئێن هاتن.״\nبه‌ر له‌وه‌ی به ڕێ بكه‌ون یوسف محه‌مه‌د ئامۆژگاریی یاوه‌ره‌كانی كردبوو كه ئه‌گه‌ر ڕێگرییان لێ كردن به هێمنی مامه‌ڵه بكه‌ن.\nسكرتێری ڕۆژنامه‌وانیی و رۆشنبیریی سه‌رۆكی په‌رله‌مان ئاماژه به‌وه ده‌كات كه ئه‌و ڕێگه‌یه‌یان بۆ میدیاكان ئاشكرا نه‌كرد كه پیایدا ده‌ڕۆن بۆ هه‌ولێر و دواتر هه‌ڵبژارده‌كه بۆ ڕێگای كه‌ركوك بوو.\nیوسف محه‌مه‌د و عومه‌ر عینایه‌ت په‌رله‌مانتاری گۆڕان له یه‌ك ئۆتۆمبێلدا بوون.\n״کاتێك گه‌یشتینه كه‌ركوك، سێ ئۆتۆمبێل به لاماندا هاتن و به گومانه‌وە سه‌یریان ده‌كردین كه هێزی ئه‌منییان تێدا بوو، كه پێش و دوایان لێ ده‌گرتین.״ كامه‌ران سوبحان وای وت.\nله‌گه‌ڵ نزیكبوونه‌وه له شاری هه‌ولێر دڵه‌ڕاوكێی تیمه‌كه‌ی یوسف محه‌مه‌د زیاتر ده‌بوو، سات ناساتێك په‌رله‌مانتارانی گۆڕان له هه‌ولێره‌وه په‌یوه‌ندییان ده‌كرد و ده‌یان وت: ״بارودۆخی ناو په‌رله‌مان ئاڵۆزه.״\nكامه‌ران سوبحان وتی: ״ڕزگار عه‌لی، ئه‌ندامی مه‌كته‌بی سیاسیی یه‌كێتیی، پێش ئێمه له كه‌ركوكه‌وه چووبوو بۆ هه‌ولێر و له بازگه‌ی پردێ هێزێكی زۆر ده‌بینێت، ئه‌ویش په‌یوه‌ندیی به بێگه‌رد تاڵه‌بانی (سه‌رۆكی فراكسیۆنی یه‌كێتیی له په‌رله‌مانی كوردستان)ـه‌وه ده‌كات و پێی ده‌ڵێت هێزێكی زۆری لێیه، به سه‌رۆكی په‌رله‌مان بڵێ ئاگاداری خۆی بێت.״\nله نێوان سلێمانی و بازگه‌ی پردێی نێوان كه‌ركوك و هه‌ولێر یوسف محه‌مه‌د به‌رده‌وام بوو له په‌یوه‌ندیی ته‌له‌فۆنی، كامه‌ران سوبحان ده‌ڵێت: ״ته‌نانه‌ت من ئیشم هه‌بوو به سه‌رۆكی په‌رله‌مان نه‌مده‌توانی قسه‌ی له‌گه‌ڵ بكه‌م، په‌یوه‌ندییه‌كان له خه‌ڵكه‌وه، په‌رله‌مانتاران و به‌رپرسانی گۆڕان، بێگه‌رد تاڵه‌بانی و خه‌ڵكی تره‌وه ده‌كران.״\nله‌گه‌ڵ نزیكبوونه‌وه‌ی كاروانی ئۆتۆمبێله‌كانی یوسف محه‌مه‌د له ناحیه‌ی پردێ كه یه‌كه‌م بازگه‌ی چوونه‌ژووره‌وه‌ی لێیه بۆ زۆنی زه‌رد دڵه‌ڕاوكێی تیمه‌كه‌ی زیاتر ده‌بوو.\nكامه‌ران سوبحان وتی: ״من ترسێكی زۆر گه‌وره‌م هه‌بوو، پرسیارم له خۆم ده‌كرد كه ئه‌گه‌ر كه‌سێك فیشه‌كێك بنێت به ئێمه‌وه و كه‌سێكمان شه‌هید بێت چ تاوانێكمان هه‌یه.״\nیه‌كێك له و كه‌سانه‌ی كه ئه‌و رۆژه یاوه‌ری سه‌رۆكی په‌رله‌مانیان كردبوو باس له‌وه ده‌كات كه به‌ر له گه‌یشتن به بازگه‌ی پردێ په‌رله‌مانتارێكی پارتی له رێگه‌ی په‌رله‌مانتارێكی گۆڕانه‌وه په‌یوه‌ندی كردووه‌و داوای كردووه كه یوسف محه‌مه‌د نه‌چێته هه‌ولێر.\nئه‌و كه‌سه كه له‌به‌ر هه‌ستیاریی پرسه‌كه نه‌یویست ناوی بڵاوبكرێته‌وه به ئاژانسی وت״دوای ئه‌و په‌یوه‌ندیه بۆ ماوه‌یه‌ك یوسف محه‌مه‌د راوێژی به یه‌كێك له په‌رله‌مانتاره‌كان كردووه سه‌باره‌ت به پرسی گه‌رانه‌وه‌یان، به‌ڵام دواتر بڕیاریان داوه كه بچن بۆ هه‌ولێر و نه‌گه‌ڕێنه‌وه״ .\nسكرتێری ڕۆژنامه‌وانیی رۆشنبیریی سه‌رۆكی په‌رله‌مان ده‌ڵێت: ״دوو خوله‌ك پێش ئه‌وه‌ی بگه‌ینه بازگه‌كه، ته‌له‌فۆنێكم بۆ هات له كه‌سێكه‌وه كه تۆنی ده‌نگه‌كه‌ی ترسی تێدا بوو، زانیاریی ئه‌وه‌ی پێ دام كه ئێستا هه‌موومان تیرۆر ده‌كه‌ن، به‌ڵام ئه‌و زانیارییه‌م به كه‌س نه‌وت، هە‌رچه‌نده ده‌وروبه‌ره‌كه‌م هه‌ستیان به تێكچوونم كرد، دوو خوله‌ك دوای ئه‌وه گه‌یشتینه بازگه‌كه و هێزێكی بێشومارمان بینی.״\nكیلۆمه‌ترێك به‌ر له بازگه‌كه كاروانی ئۆتۆمبێله‌كانی یوسف محه‌مه‌د ڕاده‌وه‌ستن و به‌رپرسی پاسه‌وانه‌كانی یه‌كه‌م ئۆتۆمبێلی پێشه‌وه‌ی ئاگادار كردووەته‌وه كه بچێته بازگه‌كه و بڵێت ئه‌وه سه‌رۆكی په‌رله‌مان و په‌رله‌مانتارانن هاتوون.\nكامه‌ران وتی: ״ئۆتۆمبێله‌كه‌ی پێشمانه‌وه چووه بازگه‌كه، من چاوه‌ڕوانی مردن بووم، كاتێكیش سه‌یری ئه‌ملاولام كرد، ئه‌مبه‌راوئه‌وبه‌ری جاده‌كه به سه‌دان پێشمه‌رگه‌ی ده‌ست له‌سه‌ر په‌له‌پیتكه‌ی تفه‌نگ وه‌ستاون، له پشتی ئه‌وانیشه‌وه ساتر لێ دراوه و موده‌ره‌عه‌ی لێیه، له پشتی ئه‌وانیشه‌وه هێزێكی بێشوماری قه‌ناسبه‌ده‌ست جێگیر كراون.״\nبه‌رپرسی ده‌سته‌ی پاسه‌وانیی سه‌رۆكی په‌رله‌مان به پاسه‌وانی بازگه‌كه‌ی وتبوو ئه‌وه سه‌رۆكی په‌رله‌مانه و ده‌مانه‌وێت بچین بۆ هه‌ولێر، به‌ڵام به‌رپرسێك كه جلی كوردیی له‌به‌ردا بووه پێی وتووه: ״ئه‌مرمان پێ كراوه ئێوه نه‌چنه هه‌ولێر.״\nكامه‌ران وتی: ״چاوه‌ڕوانی ئه‌وه بووم پێمان بڵێن بگه‌ڕێنه‌وه و ڕاسته‌وخۆ لێمان بده‌ن، بۆیه ئێمه‌ش هه‌موومان بێ هیچ قسه‌كردنێك گه‌ڕاینه‌وه و هیچ گفتوگۆو قسه‌یه‌ك له نێوان ئێمه یان سه‌رۆكی په‌رله‌مان و به‌رپرسانی بازگه‌كه درووست نه‌بوو.״\nئه‌و هێمنیه ئاشووبێكی كێشه‌ی به دواوه بوو كه سه‌ره‌ڕای گه‌ڕانه‌وه‌ی سه‌رۆكی په‌رله‌مان له بازگه‌كه هێرش ده‌كرێته سه‌ر تیمی ڕۆژنامه‌وانیی كه‌ناڵی كوردسات.\nسكرتێری ڕۆژنامه‌وانی رۆشنبیریی سه‌رۆكی په‌رله‌مان وتی: ״من كه سه‌یاره‌ی پێش ئه‌خیر بووم، له پێش منه‌وه ئۆتۆمبێلێكی تیمی ڕاگه‌یاندنی كوردسات بوو، هه‌ر كه گه‌یشتنه بازگه‌كه و ویستیان بگه‌ڕێنه‌وه چه‌ند چه‌كدارێك هێرشیان كرده سه‌ریان، سه‌یاره‌كه‌یان وه‌ستاند، منیش ته‌له‌فۆنم بۆ د. یوسف كرد وتم فریا بكه‌ون په‌یامنێره‌كه‌ی كوردساتیان كوشت، ئه‌ویش كه كیلۆمه‌ترێك له بازگه‌كه‌وه دوور كه‌وتبووه ڕاسته‌وخۆ وتی بوه‌ستن، بۆچی سه‌یاره‌كه‌ی كوردساتتان به‌جێ هێشتووه؟״\nتێکرای ئه‌و ڕووداوانه له ماوه‌ی ده خوله‌كدا ڕوویان دا له بازگه‌ی پردێ به‌ڵام هه‌ر زوو گەورەیی ئه‌و هه‌واڵه میدیاكانی ناچار كرد ڕووماڵی بكه‌ن.\nكامه‌ران سوبحان ده‌ڵێت: ״ئه‌گه‌ر سه‌رۆكی په‌رله‌مان بچووایه بۆ هه‌ولێر، به‌رنامه‌ی كاری دانیشتنی په‌رله‌مان ئه‌وه بوو خوێندنه‌وه‌ی دووه‌م بۆ یاسای سه‌رۆكایه‌تیی هه‌رێم بكرێت و نیسابی یاسایی كۆ بكرێته‌وه و هانی فراكسیۆنی پارتییش بدرێت به‌شدار بێت.״\nگه‌ڕانه‌وه‌ی كاروانی ئۆتۆمبێله‌كانی سه‌رۆكی په‌رله‌مان بۆ سلێمانی خێراتر بوو له چوو‌نی به‌ره‌و هه‌ولێر.\nكامه‌ران سوبحان وتی: ״به د یوسفم وت پێم باشه كۆنگره‌یه‌كی ڕۆژنامه‌وانی بكه‌یت و نوێنه‌ری فراكسیۆنه‌كانت له‌گه‌ڵ بێت، سه‌ره‌تا بڕیاری نه‌دا، به‌ڵام دواتر ته‌له‌فۆنی كرده‌وه و وتی كۆنگره‌كه ڕێك ده‌خه‌ین.״\nله كۆنگره ڕۆژنامه‌وانییه‌كەدا له نووسینگه‌ی سلێمانیی په‌رله‌مان یوسف محه‌مه‌د وتی: ״ده‌بوو ئه‌و هێزه‌ی ڕێگرییان لێ كردم بچوونایە شنگال و مه‌خمووریان ڕزگار بكردایه.״


کۆمەڵی ئیسڵامی لەسەر وازهێنانی بەرپرسەکانی لە شاری هەولێر دێتە دەنگ – Standard Kurd\nلەلایەن ستاندار Posted on نیسان 27, 2019 2868 جار بینراوە 0 سەرنج\nفاروق عەلی، ئەندامی سەركردایەتی كۆمەڵی ئیسلامی كوردستان بە ماڵپەری ئاوێنەی راگەیاند ” ئێمە نیگەرانین‌و پێمان ناخۆشە بەش بەحاڵی خۆم خۆشخاڵ نیم كە بەرێزێك ساڵەهای ساڵە پێكەوە خەباتمان كردوە و تاڵی‌و سوێری زۆرمان چەشتوە، بەڵام قەناعەتی دێتە سەر ئەوەی لەگەڵ ئەو كاروانە كار نەكات مانای ئەوە نیە كە ئەو كەموكورتی هەیە بۆیە ناتوانێت لەناو كۆمەڵ كار بكات”.\nسەبارەت بەوەی کە دەستی یەكێتی‌و پارتی لەپشت وازهێنانی سەركردە‌و كادیرەكانیان بێت، ئەو بەرپرسەی کۆمەڵ وتی “من وەك خۆم بە دوری دەزانم ئەو كادیرانەی كۆمەڵی ئیسلامی بەتایبەت ئەوانەی دەیانناسم خەڵكی لاوازبن بكەونە ژێر كاریگەریی پارت‌و لایەنی سیاسی”.\nبڵاوکراوەی پێشووسێ بەرپرسی دیکەی کۆمەڵی ئیسڵامی لە شاری هەولێر دەستیانلەکارکێشایەوە\nبڵاوکراوەی نوێترپەرلەمانتارێکی پارتی:لەهیچ وڵاتێكی دنیادا نەبووە هەموو ئەو پارەیەی دێتە دەستی حكومەت بۆ موچە خەرجی بكات


یەكەمین كۆنفرانسی زانكۆی پۆلیتەكنیكی سلێمانی و زانكۆی كوردستان – سنە كۆتایی به‌كاره‌كانی هات - Registration\nposted May 6, 2017, 4:50 AM by Registration SPU [ updated May 6, 2017, 4:53 AM ]\nسه‌رله بەیانی ڕۆژی 3ی ئایاری 2017 لە شاری (كوردستان) سنە لە رۆژھەڵاتی کوردستان کارەکانی یەکەمین کۆنفرانسی نێودەوڵەتی بۆ(پلانی ئابووری و گەشەپێدانی بەردەوام و ھاوسەنگ، پراکتیزەکردن و رێگاچارەکان) دەستیبەکارەکانی کرد و له ڕۆژی 5 ئایاری 2017 كاره‌كانی كۆنفرانس به‌كۆتا هات و شانده‌كه‌ی پارێزگای سلێمانی و زانكۆی پۆلیته‌كنیكی سلێمانی گه‌ڕانه‌وه هه‌رێمی كوردستان.\nلە سەرەتای مەراسیمەکەدا کە ھەر یەک لە پ.ی.د.ئالان فەرەیدوون عەلی ئەمین سەرۆکی زانکۆی پۆلیتەکنیکی سلێمانی و ئاغای زاھیدیان پارێزگاری سنەو فەرەیدون ئەخلاقیان سەرۆکی زانکۆی کوردستان / سنەوو شاندی زانکۆی پۆلیتەکنیکی سلێمانی ئامادەیبوون لەگەڵ ژمارەیەکی زۆر لە مامۆستایان و پسپۆرانی زانکۆی کوردستان لەسنەو ١٠ توێژەری نێودەوڵەتی ئامادەیبوون، سەرۆکی زانکۆی سنە ووتەیەکی پێشکەشکردو تێیدا بەخێرھاتنی میوانەکانی کردو رایگەیاند، بەخێربێن بۆ پارێزگای سنە کە نامەوێ وەکو میوان بەخێرھاتنتان بکەم، چونکە ئێوەش کوردو ھاتونەتە سنەو سنەش شاری خۆتانە.\nدواتر فەرەیدون ئەخلاقیان ئاماژەی بۆ ئەوەکرد، ئەم کۆنفرانسە بەرھەمی رێککەوتننامەی ھاوبەشی نێوان زانکۆی پۆلیتەکینکی سلێمانی و زانکۆی کوردستان / سنەیە، کە ناوەیەکی زۆرە ھەردوولامان ئامادەکاریی بۆدەکەین، ھیوامان وایە بەرھەمی زیاتری ئەو رێککەوتننامەیە ببینین و بتوانین لە رووی زانستی و ئەکادیمیەوە ھاوکاری زیاتری یەکتر بکەین، ھەروەھا داوای کرد کە ھەماھەنگییەکانی ھەردوولا زیاتر بکرێن و ئاڵوگۆڕی مامۆستایان و خوێندکارانی نێوان ھەردوو زانکۆ فراوانتربکرێت.\nدواتر پارێزگاری سنە وێڕای بەخێھێنانی شاندی زانکۆی پۆلیتەکنیکی سلێمانی، خۆشحاڵی خۆی بەم کۆنفرانسە نێودەوڵەتییە پیشانداو رایگەیاند، ئومێد دەکەین ئەم کۆنفرانس و رێککەوتننامە ھاوبەشانە زیاتر پەیوەندیەکانیی نێوان ھەردوو پارێزگا فراوانبکات و ھەنگاوی فراوانی ئاڵوگۆڕی بازرگانی و پیشەسازی و ھەمەچەشنی لێ بەرھەمبێت .\nلە وتەیەکیشیدا پ.ی.د.ئالان فەرەیدوون عەلی ئەمین سەرۆکی زانکۆی پۆلیتەکینکی سلێمانی خۆشحاڵی خۆی بە ئامادەبوونیان لە پارێزگای سنە دەربڕی بۆ کارێکی گرنگی نێودەوڵەتی ئاوەھاو روونیکردەوە، زانکۆیی پۆلیتەکنیکی سلێمانی زیاتر لە ٤٠ رێککەوتننامەی ھاوبەشی لەگەڵ ناوەندە ئەکادیمی و زانستییە نێودەوڵەتییەکان ھەیەو بەرھەمی ئەو رێککەوتننامانەش ئەم کۆنفرانسانەو ئاڵوگۆڕی خوێندکارو مامۆستایان و پسپۆرییەکانی ھەردوولایە.\nدواتریش بەرێزان پارێزگاری سنەو سەرۆکی زانۆی پۆلیتەکنیکی سلێمانی لە کۆنفرانسێکی رۆژنامەوانیدا ناوەرۆکی کۆنفرانسەکەیان بۆ دەزگاکانی راگەیاندن خستەڕوو و رایانگەیاند، ئەم کۆنفرانسانە گەشەی زیاترر لەسەر ئاستی خوێندنی باڵاو ئابووری نێوان ھەردوو پارێزگای سنەو پارێزگای سلێمانی دێنێتە ئاراوە. جێی ئاماژەیە لەم کۆنفرانسەدا زیاتر لە ٧٠ توێژینەوەی زانستی و ئەکادیمی لە رێگەی ١٢ پانێڵەوە پێشکەشكراو بە ئامادەبوونی پسپۆرانی ھەردوو زانکۆو میوانای دەرەوەی ھەرێمی کوردستان و ئێران،\nجێی ئاماژەیە شاندی زانکۆی پۆلیتەکنیکی سلێمانی بەسەرۆکایەتی پ.ی.د.ئالان فەرەیدوون سەرۆکی زانکۆی پۆلیتەکنیکی سلێمانی و ئەندامێتی پ.ی.د.سۆران ئەبو بەکر یاریدەدەری سەرۆکی زانکۆی پۆلیتەکنیکیی سلێمانی بۆ کاروباری زانستی و پ.ی.د.کازم فەرەج راگری پەیمانگای تەکنیکی سلێمانی و د.کاوە رەزا راگری پەیمانگای تەکنیکی دوکان و بەختیار عوبێد شەریف بەرێوەبەری پەیوەندییە گشتییەکان و ئەکادیمیەکانی زانکۆ و پ.ی.د. عوسمان عەبدولقادر مامۆستای زانکۆو رزگار حەمە خدر جێگری بەرێوەبەری گشتی کشتوکاڵی سلێمانی و شاخەوان محمد بەرێوەبەری گومرگی باشماخ و یوسف شەریف و نەوبین تەھا لە ژووری بازرگانی و پیشەسازی سلێمانی له شاندی باڵای پارێزگای سلێمانی بوون .\nشایانی باسه له‌دوای پێشكه‌شكردنی سه‌رجه‌م چالاكییه زانستییه‌كان و به‌ڕێوه‌چوونی گشت پانێڵه‌كان و توێژینه‌وه‌كان له كۆنفرانسه‌كه‌دا كه چه‌ندین بابه‌تی جۆراو جۆری له‌خۆ گرتبوو ، وه له دوای گه‌شتێكی سه‌ركه‌وتووی شاندی باڵای زانكۆی پۆلیته‌كنیكی سلێمانی و پارێزگای سلێمانی كۆتایی به كاره‌كانی یەكەمین كۆنفرانسی زانكۆی پۆلیتەكنیكی سلێمانی و زانكۆی كوردستان – سنە هات.\nبۆ ده‌ستكه‌وتنی هه‌واڵی زیاتر له‌سه‌ر كۆنفرانسه‌كه ده‌توانن له‌م لینكه‌وه بینه‌ری ڕاپۆرتێكی ڤیدیۆیی كه‌ناڵی گه‌لی كوردستان بن.\nیەكەمین كۆنفرانسی زانكۆی پۆلیتەكنیكی سلێمانی و زانكۆی كوردستان – سنە كۆتایهات


چەند گەڕەكێكی رواندز پێویستیان بە خزمەتگوزارییە | دەزگاى زارى کرمانجى\nچەند گەڕەكێكی رواندز پێویستیان بە خزمەتگوزارییە\nمحەمەد ئامۆكەیی- رواندز: لە قەزای رواندز چەند گەڕەكێك بەدەست نەبوونی پڕۆژەی خزمەتگوزاری رێگاو بان دەناڵێنن و داوادەكەن لایەنی پەیوەندی داری قەزایەكە هەوڵەكانیان بخەنە گەڕ بۆ گەیاندی خزمەتگوزارییەكان، زاری كرمانجی كێشەو گرفتی دانیشتوانی چەند گەڕەكێكی گەیاندۆتە شارەوانی رواندز.\nهاووڵاتیانی گەڕەكی شەهیدانی رواندز ئاماژە بەوە دەكەن" چوار كۆڵانی گەڕەكی شەهیدانی رواندز كە زیاتر لە (60) ماڵ دەبێت داوا لە لایەنی پەیوەندی دار دەكەین خزمەتگوزاریان بۆ بچێت، ئەوان بۆ ئەوە بەرپرسیارەتیان پێدراوە بەدەم داواكاری خەڵكەوە بێن و وڵامی كێشەو گرفتەكان بدەنەوە، نەك خۆیان بدۆزنەوە لە گرفتەكانی دانیشتوان."\nئەوەش دەڵێن" چەندین جار بۆ گەیاندی كێشەو گرفتی ئەو گەڕەكە بە نووسراو و سەردان چوینەتە لای قائیمقام و شارەوانی، كەچی هیچ وەڵامێكیان پێ نەبووە، لێیان دەپرسین" ئایا هۆكار چییە ئەو پرۆژەییە تەواو ناكرێت چونكە نزیكی 50% كارەكان تەواوبوونەو نیوەكەی تر بۆ جێ بەجێ ناكرێت."\nهاووڵاتیەكی ئەو گەڕەكە باس لەوەش دەكات" لە ساڵی 2012وە ئەوە حاڵی ئێمەیەو كاتی قەیرانی دارایی هەبوو هیچ داواكاریمان نەبوو لەبەر ئەوەی هەموومان ئەو بارە خراپە داراییەی كوردستانمان لەبەرچاوبووە، بۆیە دوای نەمانی قەیرانی دارایی و باشبوونی دۆخی ئابووری حكومەت و دەستپێكردنەوەی پڕۆژەكان لە هەرێمی كوردستان، داوادەكەین بەرپرسانی شار واز لەو كەمتەرخەمییە بێن و خزمەتی هاوشاریان بكەن." یان خوود لێپێچینەوە لەگەڵ خاوەنی پڕۆژەكەش بكەن بۆ لێی ناپرسن هۆكار چییە وا كەمتەرخەم و دەستە وەستان ماون ئەو كارەتەواو ناكەن، هیوادارین داواكارییەكەمان بگاتە شوێنی مەبەست و بەدواداچوونی تەواوی بۆ بكرێت، پارەیەی ئەو پڕۆژەیە گوایە وەرگیراوە چی بەسەر هاتووە ئەگەر پڕۆژەكە گەڕێنراوەتەوە بۆ حكومەت بۆچی سەرۆكی شارەوانی رواندز و قائیمقام خەمێك ناخۆن.\nلای خۆشیەوە نەجات مەجید، سەرۆكی شارەوانی رواندز، بە زاری كرمانجی راگەیاند" ئاگاداری ئەو گرفتەین و چەندین جاریش هەوڵمان داوە بۆ قیڕتاوكردنی ئەو كۆڵانانە، بەڵام ئەوكاتەی پڕۆژەی قیڕتاوكردن بۆ ئەو شوێنانە دەرچوو قەیرانی دارایی بەسەر داهات و بۆیە نەمان توانی خزمەتگوزاری پێویست بگێنین بەو شوێنانە، دڵنایی دانیشتوانی ئەو گەڕەكانە دەكەمەوە بەردەوام لەسەر خەت دەبین بۆ ئەوەی كێشەو گرفتەكانیان چارەسەربكەین و لە هەفتەی دابێت تێكەڵە رێژی ئەو كۆڵانانە دەكەین تا ئەوكاتەی قیڕتاوكردن دەست پێدەكانت."\nسەرۆكی شارەوانی رواندز، ئەو دەنگۆیانەشی رەتكردوو كە باس لەوە دەكرێت شارەوانی و قائیمەقامیەت كەمەتەرخەمبوونە لەگەیاندنی پڕۆژەكانی خزمەتگوزاری گووتی" وەك شارەوانی كارەكانی خۆمان بە باشی رای كردووە، ئەو دەنگۆیانەش دوورن لە راستی كە ئێمە كەمتەرخەم بوبینەو بەدەم كێشەو گرفتی خەڵك نەچوینە، هەر كەسێك هاتبێت بە شێوازێكی جوان پێشوزایمان لێكردووە و وەڵامی داواكاریمان داونەتەوە بەڵام كە پارە نەبێت چیبكەین.


بافڵ تاڵەبانی: لەنێو دەزگای زانیاری بەش هەبووە کە کاری لەسەر ئەخلاقی خەڵک کردووە – سنور میدیا\nبافڵ تاڵەبانی: لەنێو دەزگای زانیاری بەش هەبووە کە کاری لەسەر ئەخلاقی خەڵک کردووە\nبافڵ تاڵەبانی، هاوسەرۆکی یەكێتی دەڵێت، “لاهوور دەزگای زانیاری بەکارهێنا، بۆ ئەو کودەتایەی کە ئێمە هەڵمانوەشاندەوە، بەشێک لە دەزگای زانیاری زاڵ بوو بەسەر هەموو ئۆرگانێکی ئەم حیزبە [حیزبی یەکێتی]، دەمێک ساڵە ئێمە لە حیزب ناچین.. هەڵبژاردنمان نەکردووە بێ لیستی دەزگای زانیاری”.\nبافڵ تاڵەبانی لەگەڵ ژمارەیەك میدیا، كە شەوی ڕابردوو بڵاوکرایەوە باسی کێشە نێوخۆییەکانی نێو یەکێتی و رەوشی پێش گۆڕانکارییەکانی 08-07-2021 کرد و رایگەیاند، نزیکەی 40٪ تاوەکو 50٪ی کادیری یەکێتیی نیشتمانیی کوردستان نەیاندەوێرا ئاسیاسێڵ بەکاربهێنن و زیاتر متمانەیان بە دەزگای پاراستن بوو لە دەزگای زانیاری.\nتاڵەبانی وتیشی”دەزانی بەش هەبوو لەنێو دەزگای زانیاری رێک کاری لەسەر ئەخلاقی خەڵک کردووە لەنێو حیزبەکە.. وەتسئەپ بۆ سەرکردایەتییەکان دەنێردرا ‘وا دەنگ بدەن’، ‘وا دەنگ مەدەن’، چاویان لە کادیرەکانمان سوور دەکردەوە”.\nهاوسەرۆکی یەکێتی نیشتمانیی کوردستان دەڵێت، دەزگای زانیاری لەم ساڵانەی دواییدا وەک بیزنیزی لێهاتبوو بۆ بەهێزکردن و دەوڵەمەندکردنی چەند کەسێک. گوتیشی، بارودۆخەکە گەیشتە ئەو ئاستەی کە سیخوڕ لەنێو ماڵی مام جەلالدا هەبێت. “بەڵی من لێرە بۆتان رووندەکەمەوە کە سیخوڕم لەناو ئەم ماڵە دۆزیوەتەوە، نەک سیخوڕی حیزبێک یان وڵاتێکی دیکە، سیخوڕی دەزگای زانیاری.. بەڵی من دەرمانخوارد کراوم و بەڵگەشم لایە”.\nبافڵ تاڵەبانی، ئاشكرایكرد”دەیان کادر هەیە کۆبوونەوەیان کردووە، دواتر تەلەفۆنیان بۆ کراوە و پێیان راگەیێندراوە کە جارێکی دیکە بەو جۆرە قسە نەکەن” و هەڕەشەی ئەوەشیان لێکراوە کە ئەگەر پابەندی ئەو داوایە نەبن، ئەو کاتە راگەیاندنی سێبەریان تێبەردەدەن و رێگە نادەن لە هەڵبژاردندا دەربچن، ئەگەر ببنە كاندید.\nهاوسەرۆکی یەکێتی ئاماژەی بەوەشکرد، لە ماوەی دوو مانگی رابردوودا کە گۆڕانکارییەکانی نێو حیزبەکەی کراون، زۆر شت گۆڕدراون، بافڵ تاڵەبانی لە رۆژنامەڤانەکان دەپرسێت، “بزانن چەند بزنسمان لە 8ـی مانگەوە [مانگی تەممووز] رفێنراون، ئەی پێش 8ـی تەممووز چەند بزنسمان دەرفێنران؟”\nهاوسەرۆکی یەکێتی دەڵێت، خەڵکێکی زۆر دەستخۆشی لێدەکەن لە بەرامبەر هەنگاوەکانی و گوتی، دوو مانگە تۆڕە کۆمەڵایەتییەکان لە زمانی جنێودان و سووکایەتیکردن بە بەرپرسان و کەسایەتییەکان و هاونیشتمانیان خاوێن بوونەتەوە.\nتاڵەبانی ئاماژەی بەوەشکرد، لە 8ی تەممووزەوە سەرانە وەرگرتن لە سنووری سلێمانی کۆتاییهاتووە.


ئه‌م 5 پرسیاره له ژنانی دووگیان مه‌كه\nژنانی دوگیان كۆمه‌ڵێك تایبه‌تمه‌ندی خۆیان هه‌یه كه جگه له كه‌سانی زۆر نزیك حه‌ز به‌وه‌ناكه‌ن كه‌سی دیكه بیزانێت، هه‌ر بۆیه باشتره تۆش كاتێك خانمێكی دووگیان ده‌بینیت خۆت له وتنی ئه‌م جۆره پرسیارانه دوربخه‌یته‌وه.\n1- ئه‌وه كچه یان كوڕه: ئه‌م پرسیاره به‌ربڵاوترین پرسیاره كه له خانمانی دوگیان ده‌كرێت و به‌هۆی زۆر دوباره‌بونه‌وه‌ی پرسیاره‌كه‌ش كه شتێكی تاكه‌كه‌سییه زۆر بێزار ده‌بێت، بۆیه باشتره پرسیاره‌كه نه‌كه‌یت و چه‌ند مانگێك چاوه‌ڕێ بكه‌یت تا بۆخۆت وه‌ڵامه‌كه‌ی بزانیت.\n2- به شێوازی نه‌شته‌رگه‌ری منداڵه‌كه‌ت ده‌بێت یان سروشتی: ئه‌م پرسیاره بۆ ژنان بێزاركه‌ره، هیچ گرنگیه‌كیشی نیه بۆتۆ تا بیزانیت، هه‌ر بۆیه باشتره پرسیاره‌كه نه‌كه‌یت.\n3- له كه‌یه‌وه هه‌وڵده‌ده‌یت دوگیان ببیت: ئه‌مه‌ش پرسیارێكی تایبه‌ته‌وه‌و به‌دڵنیایه‌وه حه‌ز به‌وه ناكات وه‌ڵامت بداته‌وه، بۆیه باشتره كه لێی نه‌كه‌یت.\n4- دوگیانیه‌كه‌ت به‌رنامه بۆ دارێژراو بوو: جوان نیه كه پرسیاری ئه‌وه له خانمان بكه‌یت كه ئایا ئه‌م دوگیانییه به‌رنامه بۆداڕێژراو بووه یاخود نا، ئه‌وه ته‌نها په‌یوه‌ندی به خۆیی و هاوسه‌ره‌كه‌یه‌وه هه‌یه.\n5- هاوسه‌ره‌كه‌ت حه‌زی له كچه یان كوڕ: ئه‌م پرسیاره‌ش خانمان ده‌خاته به‌رده‌م بارێكی درونی خراپه‌وه كه ڕه‌نگه ڕه‌گه‌زی منداڵه‌كه پێچه‌وانه بێت له‌گه‌ڵ حه‌زی هاوسه‌ره‌كه‌ی، بۆیه پێوییستناكات ئه‌و پرسیاره بكه‌ت.


کوردیپێدیا - تیپی 37ی شارباژێر\n🔣 تیپی 37ی شارباژێر | پۆل: هەمەجۆرە | زمانی بابەت: 🏳 کوردیی ناوەڕاست\nتیپی 37ی شارباژێر\n2. 👁 بەهادین\n3. 👁 جەلال شارەزووری - جەلال حەمە حسێن\n4. 👁 حەمە قادر ئەمین (مام بکر)\n5. 👁 سالار شێخ لەتیف بەیانانی\n6. 👁 ساڵح ماشانی\n7. 👁 عەزیز کەناروێیی\n8. 👁 فایەق مەحمود ئاڵەکی\n9. 👁 مەریوان کەناروێ\n2. 👁 پۆلێک پێشمەرگەی کەرتی 1 ی تیپی 37ی شارباژێر لە گوندی ئەشکان 1987\n3. 👁 کەرتی 2ی تیپی 37ی شارباژێڕ\n4. 👁 کەرتی یەکی تیپی 37ی شارباژێر\n1. 👁 ئالان عەلی محەمەد فەرج\n2. 👁 عەلی محەمەد چوارتایی\n3. 👁 محەمەد حاجی سەعید\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 27 2019 12:08PM باشترکراوە\n👁 ئەم بابەتە 8,043 جار بینراوە\n📷 فایلی وێنە 1.0.2 116 KB Nov 27 2019 12:08PM هاوڕێ باخەوان\n📷 فایلی وێنە 1.0.1 86 KB May 28 2011 8:54PM هاوڕێ باخەوان


پاتریك ماهۆمیس بووە خاوەنی گرانترین بۆند لە مێژووی وەرزشدا – Knwe.org\nسەرەکی » وەرزش » پاتریك ماهۆمیس بووە خاوەنی گرانترین بۆند لە مێژووی وەرزشدا\nپاتریك ماهۆمیسی ئەستێرەی بەناوبانگی تۆپی پێی ئەمریكی بۆندەكەی لەگەڵ تیپی كانساس سیتی چیڤز بۆ ماوەی 10 ساڵ نوێ كردەوە و لە رێگەیەوە بووە خاوەنی گرانترین بۆند لە مێژووی وەرزشدا.\nسەرۆكی دەستەی كارگێڕی ئەو تیپە لە بەیاننامەیەكدا رایگەیاند كە گەیشتونەتە رێككەوتن لەگەڵ ئەستێرەی یەكەمی تیپەكەیان بۆ ئەوەی بۆندێكی درێژخایەنی لەگەڵ ئیمزا بكەن و بۆندەكەشی بە ساتێكی گرنگ لە داهاتوو تیپەكە ناوبرد.\nكلارك هانت لە بەیاننامەكەدا ئاماژەی بەوەداوە كە دوای ئەوەی چەند وەرزێك بەر لە ئێستا پاتریك پەیوەندی پێوەكردون ئاستی زۆر پێشكەوتووەو بووەتە یەكێك لە باشترینەكانی جیهان و خاوەنی كەسایەتیەكی گرنگیشە بۆیە خۆشحاڵن كە توانیان مانەوەی بۆ ماوەیەكی زۆر یەكلایی بكەنەوە.\nهەرچەندە لە بەیاننامەكە باس لە لایەنی دارایی بۆندەكە نەكراوە و تەنها ئاماژە بەوە دراوە كە گرانترین بۆندی وەرزشییە بەڵام زۆرینەی سەرچاوەكانی هەواڵ ئاماژەیان بەوە داوە كە بڕی پارەی بۆندەكە 503 ملیۆن دۆلارە بەمەش ئەو یاریزانە بووەتە خاوەنی گرانترین بۆند لە مێژووی وەرزش بە گشتی.


مێژوی ئەمڕۆ 11/7 - بنکەی روناکبیریی گەلاوێژ :: Gelawej\nمێژوی ئەمڕۆ Jul 11, 2020\n- لە رۆژى 11/7/1920 یول براینه‌ر، ئه‌کته‌ری ئه‌مریکی کە لە بنەڕەتدا روسییە لە شارى فلادیفۆستۆک لە دایکبووە، لە فەڕەنسا بەخاکسپێردراوە، لە رۆژی 10/10/1985 لە تەمەنى (65) ساڵى بەنەخۆشى شێرپەنجە لە شارى نیۆیۆرک کۆچى دوایى کردووە، لە ساڵى 1941 تاکو ساڵى 1985 بەشدارى لەکارى هونەریدا کردووە.\n- لە رۆژى 11/7/1937 جۆرج گێرشوین (George Gershwin)، موزیکزان و ئاوازدانەرى ئەمەریکى لە تەمەنى (38) ساڵى بەنەخۆشى شێرپەنجەى مێشک لە شارى هۆلیود لە ویلایەتى کالیفۆرنیا کۆچى دوایى کردووە، لە رۆژى 26/9/1898 لە شارى برۆکلین لە دایکبووە.\n- لە رۆژى 11/7/1959 ریچی سامبورا (Richie Sambora)، گۆرانیبێژ و موزیكیانی ئه‌مریكی له ویلایه‌تى نیوجیرسى له دایكبووه، لە ساڵى 1983 بەشدارى لەکارى هونەریدا کردووە.\n- لە رۆژى 11/7/1970 جستین چامبرس، ئه‌كته‌ری ئه‌مریكی له‌شارى سپرینگفیلد له ویلایه‌تى ئه‌وهایۆ له دایكبووه.\n- لە رۆژى 11/7/1974 پار لاگركفیست (Pär Fabian Lagerkvist)، شاعیر و شانۆنوس و نوسه‌رى سویدی له ته‌مه‌نى (83) ساڵى كۆچى دوایى كردووه، له رۆژى 23/5/1891 له شارى فاكسیۆ له دایكبووه، له ساڵى 1951 خه‌ڵاتی نۆبڵی ئه‌ده‌بی وه‌رگرتووه.


مەرجەعەیەتی باڵای شیعە:داوادەکات سەرۆکی نوێی حکومەت لەماوەی دەستوریدادورلەدەست تێوەردانی حیزبی هەڵبژێردرێت – Standard Kurd\nمەرجەعەیەتی باڵای شیعە:داوادەکات سەرۆکی نوێی حکومەت لەماوەی دەستوریدادورلەدەست تێوەردانی حیزبی هەڵبژێردرێت\nلەلایەن ستاندار Posted on كانونی یه‌كه‌م 6, 2019 426 جار بینراوە\nنوێنەری “علی سیستانی” مەرجەعی باڵای شیعە، لەوتاری هەینی ئەمڕۆدا داوای کرد سەرۆکی حکومەت لەماوەی دەستوری دیاریکراودا دور لەدەست تێوەردانی حیزبی هەڵبژێردرێت، عەبدولمەهدی کەربەلایی نوێنەری مەرجەعی باڵای شیعەکان سەرکۆنەی کوشتنی خۆپیشاندەرانی کردو گوتی: وەک مەرجەعیەت دوبارە خوێنڕشتنى خۆپیشاندەران و زیانگەیاندنیش بە موڵک و ماڵى گشتى و تایبەت سەرکۆنە دەکەین، بۆیە داوا دەکەین دادگاکانیش بەپێى یاسا و رێسا سزاى پێشێلکردنەکان بدەن لە هەر لایەک بن چ زیانگەیاندن چ کۆشتنى خۆپیشاندەران.\nکەربەلایی لەدرێژەی وتارەکەیدا ئاماژەی بەوەدا کەوا بەرپرسیاریەتی پاراستنی خۆپیشاندەران لەئەستۆی هێزەئەمنییەکانە و دەبێت هێزەئەمنییەکان رێگە بەخۆپیشاندەران بدەن ئازادانە تەعبیر لەبیروبۆچونەکانیان بکەن و پێ ویستیشە لەسەر خۆپیشاندەرانیش نەهێڵن خەڵکی گێرەشێوێن تێکەڵیان بێت.\nوتەکانی کەربەلایی نوێنەری “علی سیستانی” لەکاتێکدایە هەفتەی رابردوو عادل عەبدولمەهدی سەرۆک وەزیرانی عێراق لەژێر فشاری خۆپیشاندەران و داوای مەرجەعیەت دەستی لەکارکێشایەوە، بەڵام دەست لەکارکێشانەوەکەی سەرۆکی حکومەت نەبوویە هۆی کۆتایی هێنان بەخۆپیشاندان و ئەمرۆش سەرلەنوێ خۆپیشاندان لەبەغدای پایتەخت و بەشێکی زۆری شارە شیعەنشینەکان دەستی پێ کردەوە و خۆپیشاندەران داوای دادگایی کردنی گەنەدەڵکاران و رەخساندنی هەلی کار دەکەن.\nبڵاوکراوەی پێشووبۆ جاری دووەم بنکە سەربازییەکانی ئەمریکا لەعێراق بەکاتوشا دەکرێنە ئامانج\nبڵاوکراوەی نوێترئەگەر دادوەری سەربەخۆ بوایە حاڵمان نەدەگەیشت بەم ڕۆژە\nPosted on ته‌مموز 14, 2020 0 3951\nPosted on ته‌مموز 19, 2020 0 2940\nPosted on ته‌مموز 27, 2020 0 372\nPosted on ئاب 2, 2020 0 540\nPosted on ئاب 8, 2020 0 627


لیژنه‌ی كشتوكاڵ میوانداری وه‌زیری كشتوكاڵ و نوێنه‌رانی هه‌ردوو وه‌زاره‌تی دارایی و بازرگانی بۆ سه‌رفكردنی شایسته داراییه‌كانی جوتیاران وزیانلێكه‌وتوانی لافاو و مرداربوونه‌وه‌ی ماسی – مجلس النواب العراقي\nلیژنه‌كان لیژنه‌ی كشتوكاڵ و ئاو و زۆنگاوه‌كان\nلیژنه‌ی كشتوكاڵ میوانداری وه‌زیری كشتوكاڵ و نوێنه‌رانی هه‌ردوو وه‌زاره‌تی دارایی و بازرگانی بۆ سه‌رفكردنی شایسته داراییه‌كانی جوتیاران وزیانلێكه‌وتوانی لافاو و مرداربوونه‌وه‌ی ماسی\n13/06/2021 13/06/2021 108 Views\nرۆژی پێنجشه‌ممه 3/6/2021 لیژنه‌ی كشتوكاڵ و ئاو و زۆنگاوه‌كان به‌سه‌رۆكایه‌تی سه‌رۆكی لیژنه‌كه‌و ئاماده‌بوونی ئه‌ندامه‌كانی میوانداری وه‌زیری كشتوكاڵ به‌ڕێز موحه‌ممه‌د ئه‌لخه‌فاجی شانده‌یاوه‌ره‌كه‌ی و به‌ڕێوبه‌ری گشتی كۆمپانیای بازرگانی دانه‌وێڵه له‌وه‌زاره‌تی بازرگانی ونوێنه‌ری فه‌رمانگه‌ی بوجه له وه‌زاره‌تی دارایی بۆتاووتوێكردنی ئه‌وبابه‌تانه‌ی له‌خشته‌كاری میواندارییه‌كه‌دا هاتبوو\nله‌میانه‌ی میواندارییه‌كه‌دا كه‌له هۆڵی ده‌ستووری بینای ئه‌نجومه‌نی نوێنه‌ران به‌ڕێوه‌چوو به‌ئاماده‌بوونی چه‌ند په‌رله‌مانتارێك تاووتوێی بابه‌تی سه‌رفنه‌كردنی شایسته‌داراییه‌كانی ئه‌و جوتیارانه‌ی تۆو به‌روبومی كشتوكاڵی ئه‌م ساڵ 2020-2021یان داوه به‌حكومه‌ت و هی ساڵانی پێشووش جگه‌له‌وه‌ش بابه‌تی سه‌رفنه‌كردنی پاره‌ی به‌روبومی جۆ ی جوتیارانی پارێزگای نه‌ینه‌وا هی ساڵی 2014\nهه‌روه‌ها له‌میواندارییه‌كه‌دا بابه‌تی قه‌ره‌بوونه‌كردنه‌وه‌ی جوتیارانی زیانلێكه‌وتوو به‌هۆی لافاو و مرداربوونه‌وه‌ی ماسی و چه‌ڵتوك و سوتاندنی زه‌ویه‌كانیان جگه‌له‌وه‌ش بابه‌تی زیاده‌ڕه‌وی له‌سه‌ر ئه‌وزه‌وییانه‌ی ئاژه‌ڵ و مه‌ڕوماڵاتی تیا به‌خێوده‌كرێت خراوه‌ته وه‌به‌رهێنانه‌وه له‌شوانكاره‌یان قه‌ده‌غه‌كردووه ئاژه‌ڵه‌كانیانی تیا بله‌وه‌ڕێنن\nله‌دانیشتنه‌كه‌دا پلانی هه‌ردوو وه‌زاره‌تی بازرگانی وكشتوكاڵ بۆ دروستكردنی كۆگای نوێ و مۆدێرن بۆ هه‌ڵگرتنی دانه‌وێڵه و تۆو هه‌روه‌ها بتوانرێت به‌روبومه‌كان به‌ده‌رله‌پلانی كشتوكاڵی ئه‌مساڵ وه‌ربگیرێت به‌هۆی ئەوەی بەرهەمی ناوخۆی خودبژێوی پێویست لە پلانەکەدا ناهێنێتە ئاراوە\nسه‌رۆكی لیژنه‌كه وتی لیژنه‌كه توشی سه‌رسوڕمان بووه له فه‌راهه‌منه‌كردنی بڕیاری قه‌ره‌بووكردنه‌وه‌ی جوتیاران له‌لایه‌ن وه‌زاره‌تی داراییه‌وه هه‌رچه‌نده له‌ناوخه‌رجییه سیادییه‌كانی یاسای بوجه‌ی ئیتحادی گشتی ساڵی 2021 دا جێیكراوه‌ته‌وه وئاماژه‌یدا به‌وه‌ی لیژنه‌كه ده‌بێت ئاگاداری هه‌موو هه‌نگاوێكی وه‌زاره‌تی كشتوكاڵبێت تا بتوانێت رۆڵی یاسایی وچاودێری خۆی ببینێت\nپه‌رله‌مانتار سه‌لام ئه‌لشمه‌ری وتی پێویسته وه‌زاره‌تی كشتوكاڵ پێش ماوه‌یه‌ك لیژنه‌كه‌مان ئاگادار بكاته‌وه به‌نوسراوی فه‌رمی بۆ هه‌رهه‌نگاوێك بینێت تا پاڵپشتیان بكه‌ین بۆدۆزینه‌وه‌ی چاره‌سه‌ر بۆهه‌ر كێشه‌یه‌ك كه‌دێته به‌رده‌میان وتیشی لیژنه‌كه‌مان هیچ شتێك ده‌رباره‌ی كاری وه‌زاره‌تی كشتوكاڵ نازانێت\nهه‌روه‌ها ئه‌لشمه‌ری كاری وه‌زاره‌تی كشتوكاڵی به‌رزنرخاند له‌وه‌ستاندنی هاورده‌كردنی ماده‌ی DAP (په‌یینی ئۆرگانیكی )وپشت به‌پیشه‌سازی ناوخۆیی ببه‌ستن له‌رێی گرێبه‌ست له‌گه‌ڵ وه‌زاره‌تی پیشه‌سازی ودووپاتی كرده‌وه ده‌بێت شاه‌یسته‌داراییه‌كانی جوتیاران له‌نزیكترین كاتدا سه‌رفبكرێت وتیشی دواكه‌وتنی سه‌رفكردنه‌كه‌ش ده‌گه‌ڕێته‌وه بۆكه‌مته‌رخه‌می ئه‌و وه‌زاره‌تانه‌ی به‌رپرسن له‌و دۆسیه‌یه ئه‌وانیش وه‌زاره‌تكانی كشتوكاڵ و بازرگانی ودارایین روونیشیكرده‌وه ده‌بێت چاره‌سه‌ری ئه‌ودۆسیه‌یه بكرێت وكۆتایی پێبێت تا شایسته‌داراییه‌كانیان بۆ سه‌رفبكرێت وتیشی ئه‌وكۆمپانیایانی به‌رپرسن له‌كڕینی به‌روبومه كشتوكاڵییه‌كان توانای عه‌مباركردنی 500 هه‌زار تۆنی هه‌بووه ئێستاش به‌رزبۆته‌وه بۆ 5 ملیۆن تۆن\nئه‌ندامانی لیژنه‌كه لای خۆیانه‌وه به‌گرنگیان زانی وه‌زاره‌تی كشتوكاڵ پلانی كاره‌كانیان بخه‌نه روو تا بتوانن سه‌ركه‌وتووترین چاره‌سه‌ری بۆبدۆزنه‌وه و نیگه‌ران بوون له‌دواكه‌وتنی سه‌رفكردنی شایسته داراییه‌كانی جوتیاران هه‌رچه‌نده له‌نێو خه‌رجییه‌كانی بودجه‌ی ساڵی 2021 دا كه‌زیاتر له دوو تریلون دیناره و پێنج ملیار دیناریش بۆ قه‌ره‌بووكردنه‌وه‌ی زیانلێكه‌وتووانی مرداربوونه‌وه‌ی ماسی وتیشیان ناهه‌قی كراوه به‌رامبه‌ر وه‌رنه‌گرتنی به‌روبومه‌كان له‌ده‌ره‌وه‌ی پلانی كشتوكاڵی .\nلای خۆیه‌وه وه‌زیری كشتوكاڵ به‌ڕێز موحه‌ممه‌د ئه‌لخه‌فاجی وتی بابه‌تی سه‌رفكردنی شایسته داراییه‌كانی جوتیاران و زیانلێكه‌وتوان به‌دواداچوونی بۆده‌كه‌موتیشی ده‌كرێت وه‌ك گوژمه‌ی یه‌كه‌م له‌ڕێی پێدانی پێشینه‌وه بێت\nبه‌ڕێز وه‌زیر ئاماژه‌یدا به هاوكاری وه‌زاره‌ت ولیژنه‌كه له‌چاره‌سه‌ركردنی كێشه‌كانی وه‌زاره‌ته‌كه‌یان و ئه‌م میواندارییه‌ش چاره‌سه‌ری قه‌یرانه‌كان ده‌كات\nوتیشی یاسای له‌وه‌ڕگاكان له‌ژێر ده‌سه‌ڵاتی خۆیدایه خودی خۆشی بڕیاری ئه‌وه‌ی ده‌ركردووه كه‌نابێت وه‌به‌رهێنان له‌سه‌ر زه‌وی كه‌متر له (300) دۆنم بكرێت تا كه‌رتی سامانی ئاژه‌ڵان به‌رزبێته‌وه هه‌روه‌ها وتیشی گرێبه‌ست و زیاده‌ڕه‌وی هه‌یه و نوسراو بۆ پارێزگاكان ده‌كات و بابه‌تی له‌وه‌ڕگاكان ده‌وروژێنێت تایارمه‌تی فه‌رمانگه‌كانیان بده‌ن له‌به‌ره‌نگاربوونه‌وه‌ی زیاده‌ڕه‌وی هه‌روه‌ها وتی ناردومانه به‌دوای وه‌به‌رهێنه‌رێك له‌هه‌رێمی كوردستان پاش بینینی كارێكی له‌بواری كڕینی دانه‌وێڵه ودروستكردنی سایلۆ كه‌توانای عه‌مباركردنی ده‌گاته (1) ملیۆن تۆن.\nلای خۆیانه‌وه كادیری پێشكه‌وتووی وه‌زاره‌تی كشتوكاڵ شایسته‌داراییه‌كانی جوتیاران بۆ ساڵی 2020 له‌هه‌فته‌ی داهاتوو سه‌رفبكه‌نداوایان له‌وه‌زاره‌تی دارایی كردووه زوو چاره‌سه‌ری ئه‌و بابه‌ته بكرێت و شایسته دارایی 2021 یش بدرێت ، كۆمپانیای نه‌هره‌ین كۆمپانیایه‌كی سه‌ربه‌وه‌زاره‌تی كشتوكاڵی كه‌رتێكی تێكه‌ڵه و 51% ی حكومه‌ته و 49% ی تێكه‌ڵه وله‌ئێستادا پێویستیان به 126 ملیار دیناره بۆ سه‌رفكردنی شایسته‌داراییه‌كانی جوتیاران ، ئاماژه‌یان دا به سه‌رفكردنیشی ئه‌گه‌ر بڕی 80 ملیار دیناری بۆته‌رخان بكرێت\nشاندی وه‌زاره‌تی بازرگانیش لای خۆیه‌وه وتی (5ملیۆن )تۆن گه‌نمیان كڕیوه ئه‌مه‌ش ده‌سكه‌وته بۆ وه‌زاره‌تی كشتوكاڵ وسه‌رچاوه‌كانی ئاو و بازرگانی و لیژنه‌ی كشتوكاڵی په‌رله‌مان ، هه‌ندێ تێبینی له‌سه‌ر پرۆسه‌ی كڕینی كه به‌شێوه‌یه‌كی چڕتاووتوێ ده‌كرێت بۆئه‌وه‌ی به‌شێوه‌یه‌كی نمونه‌یی بێت ، ئاماژه‌یان دا ئه‌مساڵ 2021 ( 26 ) هه‌زار تۆن چه‌ڵتوكیان كڕیوه وتیشیان به‌داخن چونكه له‌مه‌ودوا ئاستی كڕینی چه‌ڵتوك كه‌مده‌بێته‌وه چونكه وه‌زاره‌تی سه‌رچاوه‌كانی ئاو ناهێڵێت جوتیاره‌كان ی پارێزگای واسیت بیچێنن\nلای خۆیانه‌وه وه‌زاره‌تی دارایی به‌پێویستی زانی وه‌زاره‌تی كشتوكاڵ نوسراوێك بكات بۆ سه‌رفكردنی شایسته‌داراییه‌كانی له خه‌رجیه‌حاكمیه‌كانی بودجه‌ی ساڵی 2021 دا جێیكراوه‌ته‌وه ئاماده‌شن هاوكاری ته‌واویان بكه‌ن بۆدۆزینه‌وه‌ی رێگه‌چاره‌ی پرسی قه‌ره‌بووكردنه‌وه‌كان وهۆی دواكه‌وتنیشیان گه‌ڕانه‌وه بۆ پشتیوانی دارایی چونكه 95% ی پشت به‌داهاتی نه‌وت ت و دانانی له‌بانكی ناوه‌ندی عیراقی و دوای ئه‌وه پاره‌كه به‌رده‌درێت\nلیژنه‌كه‌ش بریاریاندا نوسراو بۆهه‌ریه‌ك له‌ئه‌نجومه‌نی وه‌زیران و ئه‌میندارێتی گشتی ئه‌نجومه‌نی وه‌زیران و وه‌زاره‌تی دارایی تا په‌له‌بكه‌ن له‌پرۆسه‌ی پێدانی شایسته‌داراییه‌كانی جوتیاران و زیانلێكه‌وتووان.\nهه‌روه‌ها لیژنه‌كه بڕیاریدا كه كۆڕێكی تایبه‌ت سازبكات میوانداری سه‌رۆكوه‌زیران و وه‌زیره‌كانی كشتوكاڵ وسه‌رچاوه‌كانی ئاوی تیا بكات وچۆن بتوانن به‌روبومه كشتوكاڵییه‌كان له‌ده‌ره‌وه‌ی پلانی كشتوكاڵی وه‌ربگیرێت هه‌روه‌ها شاندێكی په‌رله‌مانی پێكبهێنرێت بۆ ئاگاداربوون له‌كاره‌كانی كۆمپانیای عیراقی بۆ كڕینی دانه‌وێڵه\nئاماژه‌شیاندا به وه‌ی له‌ماوه‌ی ده رۆژدابابه‌تی سه‌رفكردنی شایسته داراییه‌كانی جوتیاران به‌هاوكاری وه‌زاره‌تی كشتوكاڵ و وه‌زاره‌ته په‌یوه‌ندیداره‌كان


پەرلەمانی عێراق كۆدەبێتەوە - تۆڕی میدیایی خەڵک\nسەلیم شوشكەیی ئەندامی پەڕلەمانی عێراق بە (خەڵك) ی ڕاگەیاند،\nبڕیارە كاتژمێر 5ی ئێوارەی ئەمڕۆ پەڕلەمانی عێراق دانیشتنی ئاسایی ژمارە 37ـی وەرزی یاسادانانی یەكەم لە ساڵی یاسادانانی سێیەمی خولی چوارەمی هەڵبژاردنی خۆی، ساز بكات.\nئەو پەرلەمانتارە ئاماژەی بەوە كرد كۆبوونەوەكە چەند بڕگەیەك لەخۆدەگرێ لەوانە:\n* تەواوكردنی خوێندنەوەی یەكەم بۆ پرۆژەیاسای بیمەی كۆمەڵایەتی و خانەنشینیی كرێكاران.\n*دەنگدان لەسەر پێشنیازەیاسای هەمواری سێیەمی یاسای سەندیكای ژمێریاران و وردبینان.\n*دەنگدان لەسەر پرۆژەیاسای هەمواری دووەمی یاسایەكی تایبەت بە پزیشكی ڤیتێرنەری.\n* ئاڕاستەكردنی پرسیارێكی زارەكی بۆ سەرۆكی دەزگای زیندانە سیاسییەكان.


گورچیلەی دەستكرد لە خەیاڵی زانستییەوە بووە راستی – Knwe.org\nسەرەکی » زانست » گورچیلەی دەستكرد لە خەیاڵی زانستییەوە بووە راستی\nلە شۆڕشێكی نوێی زانستییدا پرۆژەی گورچیلەی دەستكردی زانكۆی كالیفۆرنیا خەڵاتی دامەزراوەی (KidneyX ) بەدەستهێنا كە خەڵاتێكی مادی (650)هەزار دۆلاری بوو.\nئەو خەڵاتەش لە پای داهێنانێكی زۆر سەرنجراكێشی ئەو زانكۆیەوە دێت كە داهێنان و دروستكردنی گورچیلەیەكی دەستكردی زیندووە و دەتوانرێت بۆ نەخۆشانی گورچیلە بچێنرێت، بەوەش نەخۆشەكانی گورچیلە لە دەردەسەری شتنەوەی گورچیلە رزگاردەكات و چیتر پێویستیان بە ئامێرەكانی شووشتنی گورچیلە نابێت و پێویست ناكات ماوەیەكی زۆریش چاوەروانی بەخشەر بن بۆ ئەوەی لە بری گورچیلە نەخۆش و پەككەوتووەكانیان گورچیلەیەكی ساغیان پێ ببەخشێت.\nدامەزراوەی(KidneyX) دامەزراوەیەكی هاوبەشی نێوان كەرتی گشتی و تایبەت و وەزارەتی تەندروستی و خزمەتگوزاریی مرۆیی ئەمریكا (HHS) و كۆمەڵەی ئەمریكی بۆ نەخۆشییەكانی گورچیلە(ASN)یە،ئامانجی ئەم دامەزراوەیە خێراكردنی داهێنانێكە بۆ خۆپاراستن لە نەخۆشییەكانی گورچیلە و دەستنیشانكردن و چارەسەركردنی ئەو نەخۆشییانەیە.\nئەو پرۆژەیە بە سەرۆكایەتی هەریەك لە پرۆفیسۆر ( شوفو روی)ی خاوەن بروانامەی دكتۆرا لە زانكۆی كالیفۆرنیا و (ویلیام فیسیل)مامۆستای پزیشكیی سەنتەری پزیشكیی زانكۆی فاندەر بێلت بووە و هەریەك بە جیا كاریان لە پرۆژەكەیاندا كردووە كە بریتییە لە دروستكردنی پاككەرەوەیەكی خوێن و چالاكییە زیندەییەكان و دواتر هەردوو سیستمەكەیان لە ئامێرێك بە ئەندازەی مۆبایلێكدا كۆكردووەتەوە و دواتریش گەیشتونەتە هەنگاوی دووەم كە تاقیكردنەوەی كلینیكی بووە.\nئەو تیمە لە چەند ساڵی رابردوودا بە سەركەوتوویی هەردوو پێكهاتەی گورچیلە دەستكردەكەیان تاقیكردووەتەوە و هەرچی پاككەرەوەی خوێنەكەیە پاشماوە و ژەهری ناو خوێنی پاككردووەتەوە و سیستمی چالاكییە زیندەییەكانیش هەمان ئەركەكانی دیكەی گورچیلەیەكی سروشتیی راپەڕاندووە و هەردوو سیستمەكە بە هەماهەنگیی لەگەڵ یەك كارەكانی گورچیلەیان كردووە هەمان ئەو كارانەیان كردووە كە لەیەكەكانی شووشتنی گورچیلەدا بۆ نەخۆش دەكرێت.\nهەربۆیە ئەو خەڵاتەی دامەزراوەكەیان پێدراوە، چونكە داهێنانەكەی ئەو دوو پسپۆڕە دەبێتە هیوایەكی نوێ بۆ ئەو كەسانەی بەدەست كێشەكانی گورچیلەوە دەناڵێنن یان ئەوانەی پارەیەكی زۆریان نییە گورچیلەیەك بكڕن و دەبێت ماوەیەكی زۆر چاوەڕێی بەخشەرێك بن بۆ پێدانی گورچیلە و رزگاركردنی ئەو نەخۆشانە لە كۆژان و مردن.


هەواڵ / جیهان :: پێش 4 هەفتە  :: 257 جار بینراوە\nوه‌زاره‌تى به‌رگرى ئه‌مریكا پنتاگۆن راگه‌یاند كه دۆناڵد ترامپ سه‌رۆكى ئه‌و ولاته بڕیاره له‌سه‌ر شێوازى وه‌ڵامدانه‌وه‌ى ئه‌وهێرشانه ده‌داته‌وه به‌مدواییه كرانه سه‌ر دوو كارگه‌ى كۆمپانیاى وزه‌ى ئارامكۆ له عه‌ره‌بستانى سعودیه كه تیایدا واشنتن په‌نجه‌ى تۆمه‌ت بۆ ئێران راده‌كێشێت.\nجۆناسان هوفمان وته‌بێژى پنتاگۆن له كۆنگره‌یه‌كى رۆژنامه‌وانیدا وتى:"ئه‌مریكاو له‌گه‌ڵ سعودیه كارده‌كات بۆ كاردانه‌وه له‌پاش ئه‌نجامدانى لێكۆڵینه‌وه و زانینى سه‌رچاوه‌ى راسته‌قینه‌ى هێرشه‌كان و باز به‌سه‌ر ده‌ره‌نجامه‌كاندا نانێین".\nوتیشى:"سوپا ئه‌مریكا ئه‌گه‌ره‌كانى شێوازى به‌رپه‌رچدانه‌وه‌ى ئه‌وهێرشه ده‌خاته به‌رده‌م دۆناڵد ترامپى سه‌رۆك و ئه‌و بڕیارى لێده‌دات، به‌ڵام ئه‌و هه‌نگاوه بۆ رێگرییه نه‌ك راگه‌یاندنى جه‌نگ و ئاماژه سه‌ره‌تاییه‌كان بۆ ئه‌وه‌ن كه ئێران ده‌ستى له‌و هێرشانه‌ى سه‌ر كۆمپانیاى ئارامكۆدا هه‌بووبێت".


ڕۆمانی «تاجه‌گوڵینه تاجی دڕک» چاپ و بڵاوکرایەوە - ماڵی کتێبی کوردی\nکتێبی «فەتە» چاپ و بڵاوکرایەوە\nRomana ‘۹۹ morîkên belavbûyî’ ya Helîm Yûsif bi farsî hat çapkirin\nیەکەمین بەرهەمی زنجیرە کتێبی ئەدەبی کلاسیکی کوردی بڵاوکرایەوە\nڕووداوێک بە ناوی محەمەد کەمال\nناساندنی کتێبی «دادگاییكردنی ئەدەب»\nڕانانێک بۆ کتێبی «چاکە و خراپە»\nکتێبی «شێرزاد حەسەن جوانییەک لە تووڕەبووندا» بڵاوکرایەوە\nبەشێیک لە ڕۆمانی «گۆڕەشار» بەرهەمی سەید قادر هیدایەتی\nکتێبی «تراژیدیای نووسەرانی ڕووس» بڵاوکرایەوە\nماشینی مەیلاژۆی ئەلف/یا و خنەخنی ڕەخنە\nخانه / پێشنیاری ده‌سته‌ی نووسه‌ران / ڕۆمانی «تاجه‌گوڵینه تاجی دڕک» چاپ و بڵاوکرایەوە\nڕۆمانی «تاجه‌گوڵینه تاجی دڕک» چاپ و بڵاوکرایەوە\nماڵی کتێبی کوردی خرداد ۲۲, ۱۳۹۹\tپێشنیاری ده‌سته‌ی نووسه‌ران, تازه چاپکراوه‌کان, دسته‌بندی نشده, کتێبه پێشنیارکراوه‌کان, گۆڤار و ڕۆژنامه‌کان, ماڵتی میدیا, ناساندن و ڕه‌خنه, نووسه‌ران و وه‌رگێڕان, هه‌واڵه‌کان نظری بدهید\nتاجه‌گوڵینه تاجی دڕك رۆمانێكی قه‌باره مامناوه‌ندییه و له دووتوێی ۱۷۷ لاپه‌ڕه‌دا چاپ بووه و له‌بڵاوكراوه‌كانی ده‌زگای جه‌مال عیرفانه.*\n🔻لەسەر بەرگی پشتەوەی ئەم کتێبەدا هاتووە:\nمحەمەد کوردۆ: تاجەگوڵینە، تاجی دڕك، ڕۆمانێكە لە قەبارەدا گەورە نییە، بەڵام لە جوانی و ناوازەییدا، چ لە ڕووی ناوەڕۆك و چ لە ڕووی تەكنیكەوە، ڕۆمانێكی گەورەیە. لەو ڕۆمانانەیە كە تیایدا ون نابیت، بەڵام زۆر ئاسانیش بە مەنزڵ ناگەیت. ڕەنگە زۆرێك لە پاڵەوانەكان بناسیت، وەلێ هەرگیز بەو جۆرە نەتبینیبن كە لێرەدا دەیانبینیت. دوور نییە هەمووشیان یەك كەس بن. منیش جارێ دڵنیانیم.\nئەرخەوان ڕەسووڵ: زۆر لە رۆمانەکانی جیهان دوای رووداوو بەسەرهاتەکان نووسراون، گرنگی ئەم رۆمانە لەوەدایە لە ساتەوەختی رووداوەکەدا نووسراوە. ئەم رۆمانە تەنیا گێڕانەوە نیە، شیکردنەوەیەکی فەلسەفیانەی نوێیە بۆ مێژو وژیان ومرۆڤایەتی. کاتێ سەرەتاو کۆتایی رۆمانەکە یەک ئەگرنەوە تووشی سەرسوڕمان ئەبی و ئەو هەناسەیەی لە سەرەتای خوێندنەوەی رۆمانەکەوە لە سینەتا پەنگی خواردۆتەوەلە دوا دێڕەکاندا ئەو هەناسەیە دەرئەچێ و ئەگەیتە ئەنجام و وات لێ ئەکا قووڵتر بیر بکەیتەوەو سەرلە نوێ هەموو حیکایەتەکانی ژیان بە شێوازێکی نوێ دابرێژیتەوە. رۆمانێکە پێویستە هەمووان بیخوێننەوە.\nهەڤاڵ کوێستانی سەبارەت بەم ڕۆمانە دەڵێت: “کۆمەڵێ چیرۆکی لەشێوەدا جیاواز ی لەناوەرۆکدا بەتوندی بەیەکەوە بەستراو،خەسڵەتی سەرەکیی رۆمانی (تاجەگوڵینە .. تاجی دڕک)ی سەردار عەبدوڵای نووسەر و ھاوڕێمن.لە سەرەتاوە تاکۆتایی، چیرۆکەکان بەسفتی دەڕۆن وبەشێوەیەکی سروشتی و لۆژیکی گەشەدەکەن، بە شێوەیەکی وا کە خوێنەر حەزدەکا تاکۆتایی دوایانکەوێ.\nنووسەر،دەیەوێ لەرێی ئەم رۆمانەوە شانازیی ژنبوون بۆ ژن بگێڕێتەوە و تێڕوانینی پیاو بەرامبەر بەژن بگۆڕێ.\nنووسەر، دەیەوێ کە لەخوێندنەوەی ئەم رۆمانە بوویتەوە ،بەرامبەر بەزۆرشت ھەڵوێستەیەکت لا درووست بێ و بەشێک لەبۆچوونەکانت گۆڕانیان بەسەردابێ ؛ دواجار ، بەئەنجام گەیاندنی ئەو کاریگەریەش لەسەر خوێنەر ، ئاماژەی یەک لە خەسڵەتەکانی ھەر رۆمانێکی باشن.”\n*جێگای ئاماژەیە بەشێکی ئەم بابەتە لە ماڵپەڕی کوردستانی نوێ وەرگیراوە.\nئەرخەوان ڕەسووڵ اتیلا اخر العشاق تاجه‌گوڵینه تاجی دڕك تاجه‌گوڵینه تاجی دڕک محەمەد کوردۆ هەڤاڵ کوێستانی\t۱۳۹۹-۰۳-۲۲\nتاگەکانئەرخەوان ڕەسووڵ اتیلا اخر العشاق تاجه‌گوڵینه تاجی دڕك تاجه‌گوڵینه تاجی دڕک محەمەد کوردۆ هەڤاڵ کوێستانی\nقبل هونەری نووسین، تەوژمی ریالیزمی جادوویی جوداخوازیی لە كۆمەڵە چیرۆكی دنیا سی پیتە\nبعد ئێمه خۆمان دەژین یان چیرۆکەکانمان؟\nڕووداوێک بە ناوی محەمەد کەمال؛ بە بیانووی کتێبی فەلسەفەی کانت ناسنامەی کتێب: «فەلسەفەی کانت»، د. …\nماڵی کتێبی کوردی گابۆڕ سەید قادر هیدایەتی شێرکۆ بێکەس بەختیار عەلی خانهٔ کتاب كُردی سید قادر هدایتی سەیدقادر هیدایەتی تۆقی عەزازیل نووسیار شێرزاد حەسەن دکتر بختیار سجادی چاپەمەنی خانی kurdishbookhouse سەڵاح حەسەن پاڵەوان جان دۆست گۆڕەشار Bakhtiar Sadjadi ئەرسەلان چەڵەبی بختیار سجادی ئالان پەری دوکتۆر بەختیار سەجادی وریا غەفووری هێمن عەتا نەهایی


داعش بڕێکی زۆری پارەی لە چەندین سەرچاوەوە بەدەستدەگەیشت لەکاتی کۆنترۆڵکردنی رووبەرێکی گەورەدا لە عێراق و سوریا، بەڵام ئەم سەرچاوانە وشکیانکردووە بەهۆی هەڵکوتانەسەری ئەندامان و سەرچاوەکانی داراییان. [وێنەكه له‌سه‌ر ئینتەرنێت بڵاوبۆته‌وه]\nپەرلەمانی عێراق لە تەمموزدا دوو بڕیاری دەرکرد بۆ هەڵپەساردنی سامانی ئەو کەسانەی تۆمەتبارن بە پشتیوانی دارایی چالاکیەکانی پەیوەست بە تیرۆریزمەوە.\nهەردوو بڕیارەکە لە 19 تەمموز دەرکران لەلایەن "لیژنەی هەڵپەساردنی سامانە تیرۆریستیەکانەوە" و دەستبەجێ کەوتنە بواری جێبەجێکردنەوە.\nبەگوێرەی بڕیاری لیژنەکە، سامانی جێگیر و جوڵاوی ئەوانەی تۆمەتبارن بە پشتیوانیكردنی دارایی تیرۆریزم هەڵدەپەسێردرێن.\nبڕیارەکەی پەرلەمان بەگوێرەی بەڵگەی بەردەستبوو لە دادگای لێکۆڵینەوەی نەینەوا کە تایبەتمەندە به کەیسەکانی تیرۆریزم و بەگوێرەی رێنماییەکانی یاسای عێراقی دژ به شۆردنەوەی پارە.\nئەمە دوایین بڕیارن کە لە عێراق دەرچووبن وەك بەشێك لە هەوڵەکانی بۆ سنووردارکردنی شەپۆلی پارە بۆ ئەندامانی رێکخراوی "دەوڵەتی ئیسلامی" (داعش).\n'هەنگاوێك بە ئاراستەی دروستدا'\nبەگوێرەی فه‌رمانی یەکەم، سامانی 200 کەس هەڵدەپەسێردرێت. دووەم فه‌رمان تەرکیزی لەسەر هەڵپەساردنی سامانی دوو کەسە بەناوەکانی سەعد حەسەن رەشاش و داود سەلمان حسێن کوبەیسی.\nتوێژەری بواری سیاسەت و ستراتیژی، ئەمیر ساعیدی بە دیارونای وت فه‌رمانه نوێکان تیشکدەخەنە سەر هەوڵەکانی حکومەت بۆ گەیشتن بە سەرچاوەکانی دارایی داعش و "هەنگاوێکە بە ئاراستەی دروستدا".\nوتی لە چەند ساڵی رابردوودا، عێراق چەندین بڕیاری دەرکردووە بۆ هەڵپەساردنی سامانی "ژمارەیەکی بەرچاو لە کەس و قەوارەکان" کە پشتیوانی دارایی تیرۆریزم دەکەن و ئاماژەیکرد بەوەی ئەوە بە یارمەتی ئەمریکا و کۆمەڵگەی نێودەوڵەتی ئەنجامدراوە.\nساعیدی وتی دەزگا ئەمنیەکانی عێراق توانیویانە بەدوای چەندین تۆڕدا بچن و دەستگیریان بکەن کە پارەیان داوەتە تیرۆریستان و ئه‌وه‌ش بۆته هۆی ملیۆنان دۆلار زیان له داعش.\nوتی چەندین میانگیر و کۆمپانیا لە عێراق و وڵاتانی دیکە کاردەکەن بۆ ئاسانکاریی حەواڵەی پارە یان گۆڕینەوەی دراو. هەندێك قەوارە رێکخراوی خێرخوازی بەکاردەهێنن وك رووکارێك بۆ پشتیوانی دارایی چالاکیەکانی داعش.\nپێویستی بە هاریکاری جیهانی هەیە\nساعیدی وتی کۆمەڵگەی نێودەوڵەتی پێویستە هاریکاریی عێراق بکات بۆ بەردەوامیدان بە شوێنپێهەڵگرتنی ئەندامانی داعش و وتیشی هەرچەندە پشتیوانی دارایی ناوەستێنرێت بەتەواوی، به‌ڵام دەکرێت سنوورداربکرێت لەڕێی چاودێریكردنی حەوالەی پارەی بانکەکان و ئاڵوگۆڕەکانی بازاڕی رەشەوە.\nمامۆستای زانستی سیاسەت لە زانکۆی موستەنسریە، عیسام فەیلی بە دیارونای وت ئەو یاسایانەی ئامانجیان هەڵپەساردنی پشتیوانی دارایی تیرۆریستانە، رێژەیەکی بەرچاو لەو پشتیوانکارە داراییەیان کردۆتە ئامانج و تۆڕێکیان ئاشکراکردووە کە پەیوەستن بە پشتیوانی دارایی تیرۆریزم.\nوتی عێراق گەیشتۆتە قۆناغێکی پێشکەوتوو لە بەدواداچوون و هەڵوەشاندنەوەی ئەو تۆڕ و کەسانەی کە پشتیوانی له داعش دەکەن.\nوتی: "هاریکارییەکی بەرچاو هەیە بەپێشڕەویی وەزارەتی دارایی ئەمریکا لەگەڵ هاوبەشە نێودەوڵەتیەکان بۆ بڕینی سەرچاوە داراییه‌كانی تیرۆریستان."\nوەزارەتی دارایی ئەمریکا لە ناوەندی تەمموزدا بەیاننامەیەکی بڵاوکردەوە کە حەوت وڵاتی ئه‌ندام له ناوەندی پشتیوانی دارایی بۆ بەئامانجکردنی تیرۆریستان -- ئەمریکا و وڵاتانی کەنداو -- پێکەوە شەش کیانی پەیوەست بە داعشیان ده‌ستنیشانكرد.\nده‌ستنیشانكردنه‌كان سێ کیان و کەسێكیان له تورکیا و سوریا كرده ئامانج کە پشتیوانیی گرنگی دارایی و لۆجستییان بۆ داعش دابیندەکرد؛ لەگەڵ رێکخراوێك له ئەفغانستان، رێکخراوی خۆشگوزەرانی کۆمەڵایەتی نەجات و بەڕێوبەرەکەی.\nوانەبێژی ئابوری لە زانکۆی عێراقییە، عەبدولڕەحمان مەشهەدانی بە دیارونای وت داعش هەوڵدەدات پشت به‌خۆی ببه‌ستێت بەهۆی هەوڵەکانه‌وه بۆ بڕینی پشتیوانی دارایی لەو تۆڕانەی کە بۆی دابیندەکەن.\nئەو گروپە تیرۆریستییە چەند سەرچاوەیەکی خۆجێی پشتیوانیشی هەیە، لەنێویاندا هەڕەشەکردن لە جوتیاران و رفاندن بەرامبەر بە پارە لە ناوچە دوورەدەستەکان.\nوتی بەڵام داهات لەو سەرچاوانەوە سنوورداره و بەراورد ناکرێت بەو سامانەی داعش دەستیدەکەوت کاتێك کۆنترۆڵی چەند ناوچەیەکی گەورەی عێراق و سوریای کردبوو.


ئارام حاجی: پەیامەکانی ئۆجالان ئاماژەیە بۆ خۆڕێکخستن و خۆسازدانەوە – کوردی – RojNews.News\n18/03/2020 - 7:01:12 am\nچوؤرشەممە, 11 مار 2020 – 08:01 ڕۆژنیوز – سلێمانی\nڕۆژی ٣ی ئەم مانگە محەمەد ئۆجالان برای عەبدوڵا ئۆجالان، ڕێبەری گەلی کورد سەردانی دوورگەی ئیمرالی کرد و چاوی بە ئۆجالان کەوت، دواتریش ناوەڕۆکی دیدارەکەی بڵاوکردەوە و پەیامەکانی ئۆجالانی گەیاند، دەربارەی ئەو پەیامانەش، ئارام حاجی، مافناس و توێژەر بۆ ڕۆژنیوز دەدوێت.\n“داوای تێکۆشانمان لێدەکات”\nئارام حاجی، باسی لەو ئاماژە گرنگانە کرد، کە لە پەیامەکەی عەبدوڵا ئۆجالاندا دەرکەوتن و وتی: یەکێکیان ئەوەیە، کە لە تاک بە تاکی کوردستانیان داوای خۆسازدان و خۆڕێکخستنەوە و تێکۆشانمان لێ دەکات، چونکە لە هەموو تنۆکەکانی باران دواجار جۆگەلە و ڕووبار و دەریا و زەریاکان دروست دەبن، ئامانجیش لەم ئاماژەیە بریتیە لە وەخۆکەوتن و خۆنمایشکردن لە چوارچێوەی هێزێکی شایستەیە، کە بتوانێت لە ئاست پێداویستییەکانی بەرخۆداندا خۆیی ببینێتەوە.\n“هێز مامەڵە لەگەڵ ئاستەنگییەکانی بەردەم خەباتی نیشتیمانیی دەکات”\nئۆجالان، لەو دیدارەدا زۆر جەختی لە خۆبەهێزکردن کردووەتەوە تەنانەت لە تاکەکانەوە دەست پێدەکات و محەمەدی براشی ئەرکدار دەکات، لەوبارەیەوە ئارام حاجی، وتی: بەڕێز ئۆجالان بۆیە لە تاکەوە دەست پێدەکات، چونکە لە سروشتی دونیابینینەکانی ئەوەوە، تاک خاوەنی ماهیەتی خۆیەتییە و ئەم ماهیەتەش پشتبەستوو بە کۆمەڵێک بنەمای نەتەوەیی و نیشتمانیانەی تەندروست هێزێک دروست دەکات، هێزێک لەسەر بنەمای هەبوونێکی عەقڵانی، کە بتوانێت مامەڵە لەگەڵ هەموو ئەو کێشە و ئاستەنگیانە بکات، کە لە بەردەم خەباتی نەتەوەیی و نیشتمانیماندا هەیە.\nڕێبەری گەلی کورد، لە دیدارەکەدا دەسەڵاتداریی ئاکەپەی بە مێزێکی دوو قاچ چواندووە و باسی لەوەکردووە، کە بەبێ هەبوونی قاچی سێیەم دەکەوێت، ئارام حاجی دەربارەی ئەو نرخاندنەی ئۆجالان، وتی: بەڕێز ئۆجالان جەخت لە سەر ئەوە دەکاتەوە، کە لاسەنگبوونی سیاسەتی تورکیا دەرگیربوونە لەگەڵ کۆمەڵێک قەیرانی ناوخۆیی و هەرێمایەتی و جۆریکە لە شپرزەیی، کە دەیەوێت لە ڕۆژهەڵاتی ناوەڕاست دڕ بەو بەریەککەوتنانە بدات و بیکاتە هۆکارێک بۆ چارەسەرکردنی ئەو کێشانەی، کە خودی ئاکەپە خۆی لە ڕۆژهەڵاتی ناوەڕاستدا دروستی کردووە.\n“پێویستە هێزێک بین بۆ دوای خۆرئاوابوونی حوکمی ئاکەپە”\nئەو توێژەرە، تیشکی خستە سەر داخوازێکی ئۆجالان، کە دەڵێت، ‘دەبێت ئێوە ببنە قاچی سێییەم’ و وتی: ئاکەپە مامەڵەیەکی نالۆژیکانە دەکات، پێویستە هێزێک بۆ هەنگاوەکانی دوای خۆرئاوابوونی ئاکەپە لە حوکمڕانیەتی تورکیادا بێتە کایەوە و ئێمە تیایدا ئەو کارەکتەرە بین، کە داکۆکی لە مافە ئازادیی و نیشتمانیی و دیموکراسی و سیاسییەکان بکەین، ئەمەش بە بنەمایەکی گرنگ و هەنووکەیی و پێویستی ئەم قۆناغە دادەنرێت.\n“ئەگەر لایەنە سیاسییەکان یەکنەگرن ناتوانن ڕۆڵ ببینن”\nئارام حاجی، زیاتر ڕوونیکردەوە و وتی: ئەو فیگەرەی ئەو دەیخاتە ڕوو، مەبەستی لە هێزی سیاسی حاکمیەت و هێزی ئۆپۆزسیۆنی تورکیایە، ئەو پێیوایە، ئەوەی کە دەتوانێت ئەم ئاستەنگییە چارەسەربکات، ئاڕاستەی سێیەمە، کە ئاڕاستەیەکی تەندروستە و ئەگەر دەوری قاچی سێیەمی مێزەکەی بینی، ئەوا دەبێتە ڕاگیربوون و جێگریبوونی مێزەکە، ئەو مەترسیەش ڕوون دەکاتەوە، کە گەر کۆی هێز و لایەنە سیاسییەکانی تورکیا و کورد و کوردستانیان بە گشتی لە گوتارێکی دیموکراسی و سیاسیی و بەرنامەو پیلانێکی تۆکمەدا یەکنەگرنەوە ئەوا ڕەنگە نەتوانن ئەو ڕۆڵە ببینن.\n“تەنیا بە ئەرکی کوردی نابینێت”\nلە کۆتاییشدا، ئارام حاجی، توێژەر و مافناس، وتی: بەڕێز ئۆجالان لە هەستپێکردنێکی تەواوەوە باس لەم خۆسازدانە دەکات و بە بەرپرسیارییەتی تاک و هەموو توێژەکانی تورکیای دەزانێت، بەتەنیا لە ئەستۆی کوردی نابینێت و دواجار تەنیا بابەت پرسی کورد نییە، بۆیە بەڕێز ئۆجالان، کە ئاماژە بە شتێک دەدات، ئەوا ئاماژەیە بۆ کۆی ئەو بەرپرسیارییەتییانەی، کە دەکەوێتە ئەستۆی سەرجەم توێژەکان.\nبەشداربووانی ڕاپەڕینی هەولێر: ئامانجەكانی ڕاپەڕین نەهاتوونەتەدی


15:40 - 27 خەرمانان 2712\nسه‌ره‌تای رێوڕه‌سمه‌که به خوێندنه‌وه‌ی سروودی نه‌ته‌وایه‌تیی ئه‌ی ره‌قیب و راگرتنی خوله‌کێک بێ‌ده‌نگی بۆ ریزگرتن له گیانی پاکی تێکڕای شه‌هیدانی کوردستان، ده‌ستی پێکرد.\nپاشان په‌یامی ده‌فته‌ری سیاسیی حیزبی دێمۆکراتی کوردستانی ئێران له‌لایه‌ن به‌ڕێز محه‌ممه‌د نه‌زیف قادری ئه‌ندامی ده‌فته‌ری سیاسیی حیزب خوێندرایه‌وه.\nبه‌ڕێز قادری له په‌یامه‌که‌دا وتی: له کۆتایی ساڵی ١٣٧١ی هه‌تاوی، رێبه‌ری به‌وه‌جی حیزبه‌که‌مان، دوکتور سه‌عید، به‌مه‌به‌ستی به‌شداری له کۆنگره‌ی ئه‌نترناسیۆنال سوسیالیست چووه شاری بێرلین و له ماوه‌ی کاری کۆنگره‌دا زۆر چالاکانه به‌شداریی له کاره‌کانی کرد. دوکتور شه‌ره‌فکه‌ندی له به‌شی دووهه‌می سه‌رفه‌ره‌که‌یدا له‌گه‌ڵ ئوپۆزسیۆنی ئێران له ریستوورانی میکۆنووس کۆبووه‌وه که به‌داخه‌وه له‌گه‌ڵ کۆمه‌ڵێک هاوڕێی حیزبیی دیکه کرانه ئامانجی دیپلۆمات تیرۆریسته‌کانی رێژیمی ئیسلامیی ئیران و به داخه‌وه شه‌هید کران.\nناوبراو له درێژه‌ی وته‌کانیدا وتی: کاک سه‌عید، له ماوه‌ی نیزیک به ٢٠ ساڵ خه‌بات و تێکۆشانی بێ‌وچانی له حیزبی دێمۆکراتدا، بوو به خاوه‌نی ئه‌زموونێکی زۆر و له ئه‌رک و به‌رپرسایه‌تییه‌کانیدا نموونه‌ی رێبه‌رێکی سه‌رکه‌وتوو بوو له زۆربه‌ی ئۆرگانه‌کانی حیزبیدا، رۆڵ و نه‌خشی دیار بوو و وه‌ک مودیرێکی سه‌رکه‌وتوو، رێبه‌رێکی به هه‌ڵوێست و بڕیارده‌ر بوو و به سیمایه‌کی دێمۆکرات و کادرێکی باش و که‌سایه‌تییه‌کی راستگۆ له نێو هاوڕێیانی و خه‌ڵکی کوردستاندا ناسرا.\nدواتر پارچه شیعرێک له‌ژێر ناوی کۆچی ئاگرینی هه‌تاو که له‌لایه‌ن خاتوونی شاعیر، گوڵباخ به‌رامییه‌وه به‌و بۆنه‌وه نێردرابوو بۆ رێوڕەسمه‌که، له‌لایه‌ن به‌ڕێز جه‌نگیز سیگارچییه‌وه خوێندرایه‌وه.\nله بڕگه‌یه‌کی دیکه‌ی رێوڕه‌سمه‌که‌دا، سروودێک له‌ژێر ناوی خه‌رمانانی خوێن له‌لایه‌ن کۆڕی هونه‌ریی حیزبی دێمۆکراتی کوردستانی ئێرانه‌وه پێشکه‌ش کرا.\nپاشان پارچه شیعرێک له‌ژێر ناوی دوکتور سه‌عید سیمبولی به‌ڵێن له‌لایه‌ن به‌ڕێز چه‌نگیز سیگارچی، پێشکه‌شکاری به‌رنامه‌وه خوێندرایه‌وه.\nدواتر سروودێک له‌ژێر ناوی سادقی شه‌ره‌فکه‌ندی له‌لایه‌ن کۆڕی هونه‌ریی حیزبه‌وه پێشکه‌ش به به‌شدارانی رێوڕه‌سمه‌که کرا.\nدواتر په‌یامی یه‌کیه‌تییه‌کانی ژنان، لاوان و خوێندکارانی دێمۆکراتی کوردستانی ئێران، له‌لایه‌ن به‌ڕێز ره‌حمان ئه‌میری، ئه‌ندامی هه‌یئه‌تی به‌ڕێوه‌به‌ریی یه‌کیه‌تیی خوێندکارانی دێمۆکراتی کوردستانی ئێرانه‌وه خوێندرایه‌وه و له کۆتاییشدا په‌یام و برووسکه‌ی پارت و لایه‌نه سیاسییه‌کانی به‌شدار وه‌کوو پارتی دێمۆکراتی کوردستان، یه‌کیه‌تیی نیشتمانیی کوردستان، حیزبی شیۆعیی کوردستان، بزووتنه‌وه‌ی گۆڕان و رێکخراو مه‌ده‌نییه‌کان له کۆیه، له‌لایه‌ن پێشکه‌شکاری به‌رنامه‌وه خوێندرانه‌وه.


لەبارەی حەشدی کوردییەوە\nبەرپرسێکی حەشدی شەعبی ڕەتیدەکاتەوە، حەشدی کوردی پەیوەندی بە حەشدی شەعبییەوە هەبێت و ڕایگەیاند، ئەو کەسەی کۆنگرەی رۆژنامەوانی کردووە و پێکهێنانی حەشدی کوردی راگەیاندووە، خانەنشین بووە و پەیوەندی بە حەشدی شەعبییەوە نەماوە.\nسەید عەلی هاشم ئەلحوسەینی، بەرپرسی ڕاگەیاندنی جەنگی و پەیوەندییەكانی حەشدی شەعبی لە میحوەری باكور (دووشەمممە 14ی کانوونی یەکەمی 2020) بە "ناس کورد"ی ڕاگەیاند، حەشدی کوردی هیچ پەیوەندییەکی بە هێزەکانی حەشدی شەعبییەوە نییە و ئەو هێزەش کە پێکهێنراوە داوای مۆڵەتی فەرمییان لە حەشدی شەعبی نەکردووە.\nباسی لەوەشکرد، ئەو کەسەی دوو رۆژ پێش ئیستا کۆنگرەی رۆژنامەوانی کردووە و بەناوی حەشدی شەعبییەوە باسی لە پێکهێنانی حەشدی کوردی کردووە خانەنشین بووە و لە ئێستادا لە ناو حەشدی شەعبی نییە.\nبەرپرسەکەی حەشدی شەعبی جەختی لەوەشکردەوە، ئەگەر هێزێک پێکبهێنرێت لەناوی حەشدی شەعبی پێویستی بە ڕەزامەندی هەیە، بەڵام هیچ شتێک بەفەرمی نەگەیشتووەتە حەشدی شەعبی بۆ پێکهێنانی هێزێکی نوێ بەناوی حەشدی کوردی و ئەوەی پێکهێنراوە لەسەر بنەمای دۆستایەتی بووە و بەفەرمی لەناو حەشدی شەعبی هێزێک نییە بەناوی حەشدی کوردی.\nرۆژی 12ی کانونی یەکەمی 2020 لەمیانی کۆنگرەیەکی رۆژنامەوانیدا ئەبو عیماد، بەرپرسی دەستەی حەشدی شەعبی پێکهێنانی حەشدی کوردی راگەیاند و لەلایەکی دیکەش ئەدهەم جومعە وەک فەرماندەی فەوجی حەشدی کورد لێدوانیدا و باسی لەوەکرد، کوردی کەرکوک ئامادەن لە چوارچێوەی دامەزراوەکانی حکومەتی فیدراڵیدا خزمەت بەشارەکەیان بکەن.\nلەدوای ڕاگەیاندنی پێکهێنانی فەوجەکە، پارتی دیموکراتی کوردستان ناڕەزایەتی دەربڕی و کەمال کەرکوکی، ئەندامی مەکتەبی سیاسیی ئەو حزبە ڕایگەیاند، کەرکوک پێویستی بە هێزێکی لەوجۆرە نییە بۆ پاراستنی و ئەو کوردانەشی دەچنە ڕیزەکانی هێزەکە خیانەتکارن.\nزیاتر بخوێنەرەوە: کاردانەوەیەکی توند لە پارتییەوە دژی حەشدی شەعبی\nهاوکات یەکێتی نیشتیمانیی کوردستانیش بێ ئاگایی خۆی لە دامەزراندنی هێزەکە ڕاگەیاند و لێپرسراوی مەڵبەندی حزبەکە لە کەرکوک ڕایگەیاند، بەهیچ شێوەیەک لەگەڵ دروستبوونی ئەو هێزەدا نین و ئەگەر بڕیاربێت هێزێک کەرکوک بپارێزێت، ئەوە پێشمەرگەیە.\nزیاتر بخوێنەرەوە: یەکێتی لە کەرکوک هەڵوێستی خۆی لەبارەی دامەزراندنی حەشدی کوردی ڕاگەیاند\nپێکهێنانی ئەو هێزە و ناڕەزایەتی دەربڕین لەلایەن لایەنە کوردییەکانەوە لەکاتێکدایە، هەر لە سنوری کەرکوک باس لە پرۆسەی تەعریب کردنی گوندی پەلکانە دەکرێت و ئەوانەش لە سەروبەندی گفتوگۆ چڕەکانی هەرێم و بەغدا-دان لەسەر چارەسەرکردنی کێشەکانی تایبەت بە بودجە و نەوت.


توركیاو هه‌وڵه نه‌زۆكه‌كانی – كوردى پۆست\nهاوپشتی\tتوركیاو هه‌وڵه نه‌زۆكه‌كانی\t19/10/2016 kurdipostgroupلێدوانێک بنووسە\thawpshti\nئه‌ردۆگان سه‌رۆك كۆماری توركیا بێشه‌رمانه ده‌ست ئه‌خاته ناو كاروباری وڵاتان و، سه‌باره‌ت به موسڵ ده‌ستێوه‌ردانی دیاره‌و ئه‌ڵێت : په‌یوه‌ندیمان له گه‌ڵ موسڵدا هه‌بووه‌و، له ئێستاشدا هه‌مانه‌و، له داهاتووشدا هه‌ر ئه‌بێت و، توركیا په‌یوه‌ندی له گه‌ڵ بنه‌ماڵه‌ی نوجه‌یفی هه‌یه‌و، هه‌روا ته‌ماحی له گه‌راندنه‌وه‌ی ویلایه‌تی موسڵه‌و، توركیا هه‌وڵئه‌دات بۆ دامه‌زراندنی هه‌رێمی موسڵ و، تا هنوكه حكومه‌تی توركیا به شێوه‌یه‌كی فه‌رمی داواینه‌كردووه‌و، به‌ڵام هه‌ندێ له “”سیاسه‌تمه‌دارانی”” تورك كه به “”عوسمانییه نوێیه‌كان”” ناوزه‌دكران، داوای دامه‌زراندنی ویلایه‌تێك له موسڵ ئه‌كه‌ن.\nكاتێك ” به‌هاری عه‌ره‌بی” له تونس و چه‌ند وڵاتێكی تر ده‌ستیپێكرد، ئه‌ردۆگان وه‌ك كه‌سێكی ئاینی دیموكراسیخواز ئاسا ، پشتگیری له گه‌لانی عه‌ره‌بی كرد، بۆ له‌ناوبردنی به‌رپرسه دیكتاتۆره‌كان و، ئه‌وه بوو زه‌ینلعابدین بن عه‌لی و حوسنی موباره‌ك و موعه‌مه‌رئه‌لقه‌زافی لابران، به‌ڵام له هه‌موو شتێك سه‌یرتر ئه‌وه‌یه هه‌ڵگه‌رانه‌وه‌ی خودی ئه‌ردۆگانه له دیموكراسییه‌ته په‌رۆێنه‌كه‌ی و، كه‌مه كه‌مه توركیای برده ریزی وڵاته دیكتاتورییه‌كان و، له ئێستادا ئه‌ردۆگان دیكتاتۆرێكی رووره‌شی ئاینی بێ وێنه‌یه.\nخه‌یاڵی تێكڵاوبوونی ئه‌وه‌ی پێی ئه‌وترێت ئیسلامی میانره‌وو دیموكراتییه‌ت له سه‌ر ده‌ستی ئه‌ردۆگان و حزبه‌كه‌ی “” دادو گه‌شه‌پێدان”” هه‌ره‌سی هێناو، ئۆپه‌زسیۆنی سیاسی كورد له پێناو كپكردنی ده‌نگیان لێدانی كوشنده‌ی له‌لایه‌ن ده‌زگاكانی ئاسایش و سه‌ربازی به‌ركه‌وت و، بزوتنه‌وه‌كه‌ی فه‌تحوللا گوێلن بوو به دوژمنی سه‌ره‌كی و ئه‌ندامه‌كانی و یاوه‌رانیان له ده‌زگاكانی ئاسایش و دادو فه‌رمانگه‌كانی تر ده‌ركران و، ئه‌ردۆگان هه‌وڵ ئه‌دات ئیسلام بكاته به‌ر ده‌وڵه‌ت و، ده‌وڵه‌ت ببێت به ئه‌مرازێك سه‌ر به خۆێی و حزبه‌كه‌ی بێت و، ئه‌ردۆگان توركیای گواسته‌وه بۆ ده‌وڵه‌تێكی دیكتاتۆری و، ئازادییه‌كان ئه‌خنكێنێت و ده‌سه‌ڵات و كورسییه‌كه‌ی و حزبه‌كه‌ی لای خۆشه‌و یسته‌و، له سه‌رووی به‌رژه‌وه‌ندییه‌كانی گه‌لی توركیایه.\nئه‌ردۆگان سه‌رۆك كۆماری توركیا له پاش كوده‌تاكه ویستی وێنه‌ی خۆێی به جوانی ده‌ركه‌وێت، وه‌ك كابرایه‌كی به‌هێزو چالاك و، دڵسۆز بۆ ئاسایش وسه‌قامگیریی وڵاتانی عه‌ره‌بی و ئیسلامی، به‌ڵام چاودێران جه‌خت له‌وه ئه‌كه‌نه‌وه كه ئه‌ردۆگان لاوازو شكستیخواردووه‌و، بووه‌ته گومرایه‌كی فێڵبازو، دووروو، راراو، تایفه‌چی و درۆزن و، له كاتێكدا رایئه‌گه‌ێنێت ده‌ست له وڵاتان وه‌رنادات، به ئاشكرا پاڵپشت و یارمه‌تی گروپه توندره‌وه‌كان ئه‌دات بۆ لاوازكردنی ده‌وڵه‌تی سوریاو، داگیركردنی به‌شێك له خاكه‌كه‌ی وه‌ك له جه‌رابلوس و دابق ئه‌نجامیداو، تا ئێستا ، نایه‌وێت هێزه‌كانی له عێراق بكێشێته‌وه، ئه‌زانێت حكومه‌تی عێراق چه‌ند جارێك داوای لێكردووه به‌ڵام بێ گۆێیه‌و و خۆی كه‌رو كوێر كردووه‌و، و زۆر بێشه‌رمانه له به‌ر خاتری ئێخوان ئه‌لموسلمینه‌كان ده‌ست له كاروباری ناوخۆێی میسر وه‌رئه‌دات و، هه‌وڵئه‌دات به‌ینی شیعه‌و سوننه تێكبدات.\nتوركیا له باشیك و ته‌له‌عفه‌ر ناگشێته‌وه‌و، هه‌ره‌شه ئه‌كات و، نیازی ناردنی هێزی تره‌و، عێراق نارازییه به به‌شداربوونی توركیا له شه‌ری موسڵداو، شیعه‌كانیش داوا ئه‌كه‌ن بچن به‌گژ توركیاداو، ئه‌گه‌ر ئه‌وه رووبدات خوێن زۆر ئه‌رژێت و، ئه‌گه‌ر داعشیش هه‌ڵهاتو ، موسڵی چۆڵكرد، شه‌ریی شیعه‌و سوننه سه‌رهه‌ڵئه‌دات و، شه‌ره‌كه درێژخایه‌ن ئه‌بێت و، كه‌س نازانێت كه‌ی و چۆن كۆتایی پێدێت و، به‌رهه‌می هه‌وڵه نه‌زۆكه‌كانی ره‌جه‌ب ته‌یب ئه‌ردۆگان چیان لێدێت؟.\nدرێژه‌ی بابه‌ت http://www.hawpshti.com/ku/?p=9986\nتوركیاو هه‌وڵه نه‌زۆكه‌كانی\tڕێدۆزیی بابەت\nبابه‌تی پێشووئاژانسێكی روسی: ئه‌بوبه‌كر به‌غدادی كوژراوه‌بابه‌تی داهاتووچەند سەرنجێک لەسەر شەری موسڵ و هەڵوێستی کۆمۆنیستەکان وه‌ڵامدانه‌وه هەڵوەشاندنەوەی وەڵام\tEnter your comment here...


محەمەد حاجى مەحمود: به‌بڕواى من جاش و موسته‌شاره‌كان جياوازيیه‌كى ئه‌وتۆيان نيیه هه‌موويان پياوى ڕژێم بوون – سنور میدیا\nمحەمەد حاجى مەحمود: به‌بڕواى من جاش و موسته‌شاره‌كان جياوازيیه‌كى ئه‌وتۆيان نيیه هه‌موويان پياوى ڕژێم بوون\nژمارەی بینین: 566\nسازدانى : كاروخ عومەر – لاوان ئەحمد\nلەم دیدارەدا ڕۆژنامەى (پرس) چەند پرسێکى تایبەت بە دۆسیەى دادگایی نەکردنى جاش و موستەشارەکان لە تاوانى ئەنفال و بڕیاری لیبوردنى بەرەى کوردستانى , هەروەها ئەو هەڕەشەو پەیامانەى ڕژێمى بەعس پێش دەستپێکردنى پرۆسەى ئەنفال بۆ حزبە سیاسیەکانى کورد و هێنانى سوپاى پاسداران لەگەڵ محەمەد حاجى مەحمود – سکرتێرى حزبى سۆسیالیستى کوردستان گەنگەشە دەکات:\nپرس : ئاشکرایە دادگاى باڵاى تاوانەکان لە عێرق لەساڵى ٢٠٠٧ بڕیارى دەستگیرکردنى بۆ (٤٢٣) تۆمەتبار لە کەیس ئەنفال دەکرد لەو ژمارەیەش (٢٥٨) تۆمەتباریان کوردن , بریاری دەستگیرکردنی تۆمەتبارانیش نێردرا بۆ هەرێمی کوردستان بۆجێبەجێ کردن ,بەڵام ئەوەى جێى پرسیارو نیگەرانى کەس و کارى ئەنفالکراوانە ئەوەیە بڕیارەکە جێبەجێنەکرا دەمانەوەێ بۆچوونى بەڕێزتان لەوە بارەوە بزانین ؟\nمحەمەد حاجى مەحمود: سه‌باره‌ت به دادگايكردنى جاش و مووسته‌شاره‌كان , دادگاى باڵاى تاوانه‌كانى عێراق خۆيان ده‌توانن داواى ده‌ستگيركردنى ئه‌و تۆمه‌تبارانه بكه‌ن هه‌رچه‌نده ڕه‌نگه زۆرێك له‌وانه ئێستا لە ژیاندا نەمابن , به‌ڵام كاتى خۆى له‌لايه‌ن به‌ره‌ى كوردستانيه‌وه بڕيارى لێخۆشبوونيان بۆ ده‌رچووه، بۆيه ئه‌و بڕياره كاريگه‌رى له‌سه‌ر بابه‌ته‌كه هه‌يه ده‌بێت ئه‌وه‌ش بڵێين ئه‌و كاته‌ى به‌ره‌ى كوردستانى ئه‌و بڕياره‌ى ده‌ركرد دادگا نه‌بوو , هه‌موو ته‌ركيزێکى هێزه سياسيه‌كان له‌سه‌ر كۆتايى هێنان بوو به ده‌سه‌ڵاتى به‌عس بیرشمان نەچێت زياتر له (400) هه‌زار چه‌كدارى كورد له‌گه‌ڵ ڕژێمى به‌عس بوون ئه‌گه‌ر بێت و به‌ره‌ى كوردستانى ئه‌و كاته ئه‌و بڕيارى لێبووردنه‌ى ده‌رنه‌كردايه ڕه‌نگه ئه‌وان له‌به‌رى ڕژێم بمانايه‌نه‌ته‌وه ڕه‌نگه ئه‌م ڕاپه‌ڕين ڕووينه‌دايه به ئاسانى و ئه‌وكات خه‌ڵكێكى زۆر ده‌بوونه قوربانى، ئه‌و بڕيارى لێ بووردنه وايكرد ئه‌و چه‌كدارانه‌ى هاوكارى ڕژێمى به‌عس بوون بگه‌ڕێنه‌وه و لوله‌ى تفه‌نگه‌كانيان بكه‌نه ڕژێم ئه‌مه له‌لايه‌ك له‌لايه‌كى تره‌وه به‌ره‌ى كوردستانى ئه‌و كاتى توانى هێزه سياسيه‌كان يه‌كبخات و شه‌ڕى ناوخۆ نه‌هێڵێت وتوانى دوو بڕيارى گرنگ ده‌ربكات لەوانە : بڕيارى لێبووردن ده‌ربكات بۆ هه‌موو چه‌كداره‌كانى ڕژێمى عيراق هه‌روه‌ها بڕيارى ده‌ستاوده‌ست كردنى ده‌سه‌ڵات له خۆيه‌وه وه هه‌ڵبژاردنى په‌رله‌مانى كوردستان بكات.\nپرس : باسى لێبوردنى گشتیت کرد لەلایەن بەرەى کوردستانییەوە ئایا ئەو بەرە مافى یاخود دەسەڵاتى یاسایی هەبوو لێبوردنی گشتی بۆ تۆمەتباران لە کەیسى ئەنفال دەر بکات واتا ئەو جۆرە لێبوردنە لەو تۆمەتبارانە لەڕووی یاساییەوە گونجاوە ؟\nمحەمەد حاجى مەحمود : دەمەوێ ئەوە بڵێم خۆ بریارى هەڵبژاردنى په‌ر‌له‌مانى كوردستانيش هه‌ر بڕيارى به‌ره‌ى كوردستانى بووه بۆيه ئه‌گه‌ر به‌ره‌ى كوردستانى شه‌رعێتى نه‌بووبێت په‌رله‌مان و حكومه‌تيش شه‌رعێتى نيیه بەبڕواى من ئەم پرسیارە دەبێت خه‌ڵكه ياسايیه‌كه بڕيارى لەسەر بدەن ئایا به‌ره‌ى كوردستانى و بڕياره‌كانى شه‌رعى بوونه يان نا چونكه به‌ره‌ى كوردستانى خاوه‌نى بڕيارى سياسى و سه‌ربازى و ئيدارى بوو وه زياتر له ساڵێكيش ئيداره‌ى كوردستانى كردوه .\n«حكومه‌تى عيراقى داواى لێ بووردنى له ده‌وڵه‌تى كويت كردوه ئێستا پاره‌ى خه‌ڵكى ئه‌نفال كراو ده‌دات به قه‌ره‌بووى خه‌ڵكى كويت دا ئه‌مه له‌كاتێكدايه ميلله‌ته‌كه‌ى خۆى خۆى له‌ناوى بردوه ئاماده نيه داواى لێ بووردن له ميلله‌ته‌كه‌ى خۆى بكات»\nپرس: دەمانەوێ جیا لە بڕیارى لیبوردنى بەرەى کوردستانى هەڵویستى محەمەد حاجى مەحمود – سکرتێرى حزبى سۆسیالیستى کوردستان بزانین لەسەر جاش و موستەشار و پرسى دادگاى و دادگاینەکردنیان ؟\nمحەمەد حاجى مەحمود: به‌بڕواى من جاش و موسته‌شاره‌كان جياوازيه‌كى ئه‌وتۆيان نيیه هه‌موويان پياوى ڕژێم بوون ،دەزانین له‌گه‌رميان و شوێنه‌كانى تر ده‌سوڕێنه‌وه ڕه‌نگه بوترێ ئه‌مه‌يان كه‌متر ده‌ستى هه‌بووە له تاوانى ئه‌نفال دا به‌ڵام بیرمان نەچێت دواجار هه‌رهه‌موويان چه‌كيان بۆ ڕژێمى به‌عس هه‌ڵگرت ئه‌م بابه‌ته ده‌بێت دادگا يه‌كلای بكاته‌وه و تاوانبارو بێ تاوان لەیەک جیابکاتەوە ،له‌م ڕۆژانه يه‌كێك له‌و سه‌رۆك جاشانه له كۆيه مردوه كه (٣٥) پێشمه‌رگه‌ى ئێمه له‌گه‌ڵ (١٠) پێشمه‌رگه‌ى يه‌كێتى له‌ده‌شتى كۆيه و هه‌ولێر وته‌قته‌ق به كوشت داوه به‌ڵام بينيمان مه‌راسيمێكيان بۆ كرد بەشێوە بە شان و باڵیدا دەهاتن وه‌ك ئه‌وه‌ى كوردستان ئه‌و ئازادى كردبێت به‌ڵام ده‌ڵێى چى ئيتر !\nپرس: بە پێى عورف و ڕێککەوتنە نێودەوڵەتیەکان حکومەتى ئێستاى عێراق وارس و میراتگرى حکومەتەکانى پێش خۆیەتى , بەڵام تا ئێستا قەرەبووى ماددى و مەعنەوەى کەس و کارو قوربانیانى ئەنفالى نەکردووە بەبڕواى بەڕێزتان هۆکارى ئەمە بۆ چى دەگەڕێتەوە ؟\nمحەمەد حاجى مەحمود : پێويست بوو په‌رله‌مانى عێراق يان حكومه‌تى عێراقى يان نوێنه‌رانى كورد له به‌غدا له‌و ماوه دوور و درێژه‌ى دواى ڕووخانى ڕژێمى به‌عس هه‌وڵيان بدايه حكومه‌تى عێراق داواى لێ بووردن له كه‌س و كارى قوربانيانى ئه‌نفال بكات چونكه حكومه‌تى عيراقى داواى لێ بووردنى له ده‌وڵه‌تى كويت كردوه ئێستا پاره‌ى خه‌ڵكى ئه‌نفال كراو ده‌دات به قه‌ره‌بووى خه‌ڵكى كويت دا ئه‌مه له‌كاتێكدايه ميلله‌ته‌كه‌ى خۆى خۆى له‌ناوى بردوه ئاماده نيه داواى لێ بووردن له ميلله‌ته‌كه‌ى خۆى بكات بۆ ئه‌وه‌ى ببێت به‌پرسێكى گه‌وره كه پرسى له‌ناوبردنى مرۆڤه من پێموايه سارێژكردنى به‌شێك له‌برينه‌كان لاى حكومه‌تى عێراق و نوێنه‌ره‌كانى كورده له به‌غدا كه فشار دروست بكه‌ن خه‌ڵكى ئه‌نفال و كه‌سوكاريان قه‌ره‌بووبكرێنه‌وه.\n«بڕیارى هەڵبژاردنى په‌ر‌له‌مانى كوردستانيش هه‌ر بڕيارى به‌ره‌ى كوردستانى بووه بۆيه ئه‌گه‌ر به‌ره‌ى كوردستانى شه‌رعێتى نه‌بووبێت په‌رله‌مان و حكومه‌تيش شه‌رعێتى نيیه»\nپرس : وه‌زاره‌تى شه‌هيدان و ئه‌نفال كراوان ئێستا لاى حزبه‌كه‌ى ئێوه‌يه ( حزبى سۆسیالیستى کوردستان ) ئایا ئێوە وەزیرتان وەرگرتووە یان وەزارەت دواتر كارنامه‌ى چاكسازى ئێوه چیيه لەخزمەتکردنى کەس و کارى ئەنفالکراوان و کەسوکارى شەهیدان؟\nمحەمەد حاجى مەحمود: به‌ڵێ بەئامانجى خزمەتکردن وەزیرەکەمان ئەو وەزارەتەى وەرگرتووە به‌ڵام خۆ هه‌موو وه‌زاره‌ته‌كه هى ئێمه نيیه، ئێمه هه‌ر وه‌زيره‌كه و چه‌ند كه‌سێكمان له‌وێيه ئه‌وانى تر هه‌مووى پارتى و يه‌كێتين به‌ڵام به‌تەئکید وه‌زيره‌كه‌ى ئێمه به‌رنامه‌ى چاكسازى خۆى هه‌يه و ده‌ستى به‌جێبه‌جێكردنى به‌رنامه‌كەى  كردووه وته‌نها وه‌زاره‌تێك له‌م كابينه‌يه‌دا ده‌ستى به چاكسازى كردوه وه‌زاره‌تى شه‌هيدان و ئه‌نفال كراوانه بۆنمونه پێشتر مووچه‌ى شه‌هيدان حزبه‌كان ئه‌يانخسته فه‌رده و له باره‌گاى حزبه‌كانيان دابه‌شيان ده‌كرد واتا وه‌ك ده‌زگايه‌ك نه‌بووه وه‌زاره‌تى شه‌هيدان زياتر وه‌كو باره‌گايه‌ك بووه به‌ڵام ئێستا هه‌موويان ناسنامه‌يان بۆ كراوه و له بانك مووچه‌كانيان وه‌رده‌گرن ئه‌مه وه‌ك نمونه‌يه‌ك …\nپرس : په‌يوه‌ست به پرۆسه‌ى ئه‌نفال هه‌ندێ شت باس ده‌كرێ بۆنموونه ڕێگرى كردن له خه‌ڵك بۆ ده‌ربازبوون له پرۆسه‌كه هه‌روه‌ها حزبه سياسیيه‌كان ڕۆڵيان هه‌بووه له هێنانى سوپاسى پاسداران بۆسنوورى كفرى و هه‌ندێ شوێن تر دەوترێ ئه‌م كارانە هۆكار بووه بۆ ئه‌وه‌ى عێراقى ئه‌و تاوانە بەرامبەر بە کورد ئه‌نجامبدات ؟\nمحەمەد حاجى مەحمود: خۆى حكومه‌تى عێراقى چه‌ند جارێك نامه‌ى نارد بۆ هێزه سياسيه‌كان ، به‌ڵام نامه‌كه‌ى زياتر هه‌ڕه‌ش ئامێز بوو، له‌نامه‌كاندا باس له‌وه‌كرابوو كه ئه‌گه‌ر ئێوه پێش جه‌نگى\nئێران و عێراق لەگەل ئێمه ڕێکنەکەون ئێمە شه‌ڕمان وه‌ستان له‌گه‌ڵ ئێران هه‌موو شتێكتان له‌گه‌ڵ ده‌كه‌ين، به‌ڵام ئه‌وان نه‌وه‌ستان بۆ ئه‌وه‌ى وه‌ڵاميان بدرێته‌وه نامه‌كانيش ماون كاتى خۆى له‌ڕێگه‌ى دكتۆر موكه‌ڕه‌م تاڵه‌بانى و شێخ عه‌تاى تاڵه‌بانى ڕاده‌ستى شێخ محه‌مه‌د شاكه‌لى كراون ،به‌ڵام نا حكومه‌تى عێراقى ده‌يويست كورد له‌ناو به‌رێت و وه‌ڵاتێكى سووتاومان بۆ به‌جێبێڵت ،وه ئه‌وه‌ى له‌ده‌ستى هات به‌رامبه‌ر كورد ئه‌نجامى دا ، سه‌باره‌ت به سوپاى پاسدارنيش ڕه‌نگه له سنوره‌كانى هه‌ڵه‌بجه و هه‌ندێ شوێن ئه‌وه كرابێت به‌ڵام پێموانيه له گه‌رميان پاسدار له‌و سنوره بوونى هه‌بووبێت به‌ڵام هێزێكى ئه‌نجومه‌نى باڵاى ئيسلامى كه هێزى به‌در بوون كه ئێستا (٤٩) په‌رله‌مانتاريان هه‌يه له په‌رله‌مانى عێراق  هێزى ئۆپۆزسيۆنى عيراقى بوون له براوه‌ل و قه‌ڵاى ته‌په‌گه‌روس بوونيان هه‌بوو ،ڕێككه‌وتنيان هه‌بوو له‌گه‌ڵ هێزه كوردیيه‌كان تەنانەت باره‌گاكانيان هاته سه‌راى سوپحان ئاغا و ناڵ پارێز و بەڵام باره‌گاى سه‌ره‌كيان له قه‌ڵاى ته‌په‌گه‌ڕوس بوو كه ئه‌ويش عێراقى بوون نه‌ك سوپاى پاسداران بۆيه پێموانيه له‌گه‌رميان شه‌ڕى ئێران و عێراق كاريگه‌رى هه‌بووبێ له‌سه‌ر پرۆسەى ئەنفال .\nپرس : پێتوايه هيچ ڕێگه‌يه‌ك هه‌بوو بۆ ڕێگرى له‌و تاوانه به‌تايبه‌ت له‌ڕێگه‌ى دانووستان و وه‌ڵام دانه‌وه‌ى هه‌ندێ له داواكاری و مەرجەکانى ڕژێم ؟\nمحەمەد حاجى مەحمود: ئێمه جوابمان دايه‌وه، وتمان ئامادەىن بۆ دانوستان ، بەڵام ئەوان ئامادە نەبوون و بڕیارى خۆیان دابوو ، پێشتریش وتم نامەکانى بەعس هەمووى هەڕەشە بوو ، ئیتر جەنگى ئێران –عێراق وەستا و تەنازوولى بۆ ئێران کرد ، کەچی هات میللەتەى خۆى لە ناوبرد.\nپرس : کاک محەمەد بەبڕواى تۆ بەبێ چاوساغى جاش و موستەشار بەعس دەیتوانى پرۆسەکە بەو زیانە گەورەییە وەک خۆى جێبەجیبکات؟\nمحەمەد حاجى مەحمود : بەتەئکید بەشدارى نزیکەى (٤٠٠) هەزار چەکدارى کورد شانبەشانى سوپاى عێراق لە پرۆسەکە بەشداربوونە ئەوە کاریگەرى خۆى هەبووە.\nپرس : دەتوانین بڵێن ئەنفال کۆتایی هاتووە ؟ یان هەمیشە ئەگەرێکى کراوەیە؟\nمحەمەد حاجى مەحمود : خۆى لەڕاستیدا شوێنەوارى ئەنفال بەدەیان ساڵى تر سارێژ نابێت ، ئاسانیش نییە بە زووى سارێژ بکرێ ، بەڵام بۆ وەڵامى پرسیارەکە دەتوانم بڵێم نیەتەکە هەیە ، بەڵام بڕواناکەم جارێکى تر ئەنفال و کیمیابارانکردنى کورد دووبارە بێتەوە ، چونکە پێیانناکرێ ، گۆڕانکارى گەورە لەناوچەکە ڕوویداوە ئێستا دونیا دونیاى فرەجەمسەرە ، بۆیە زەحمەتە بتوانرێت جارێکى تر بێکەس و زیندەبەچاڵ و وڵاتەکەمان وێران بکرێ.\nپرس : بەبڕواى بەڕێزتان نوێنەرانى کورد لە بەغدا بۆچى نەیانتوانییەوە ئەنفال بە جینۆساید بناسێنن لانى کەم لە عێراقدا ؟\nمحەمەد حاجى مەحمود : نوێنەرانى کورد لە بەغدا نەک هەر نەیانتوانیوە ئەنفال بە جینۆساید بناسێنن و حکومەتى عێراق ناچار بە لێبوردن بکەن ، بەڵکو نەیانتوانیوە ڕێککەوتننامەى ساڵ ١٩٨٤ى عێراق – تورکیا هەڵبوەشێننەوە کە بەپێى ئەو ڕێککەوتنامەیە تورکیا بۆ جوڵاندنى هێز بۆ سنوورەکانى عێراق و هەرێمى کورستان پێویستى بە ڕەزامەندى عێراق نییە بەڵکو ڕەزامەندى لە پەرلەمانى تورکیا وەردەگرێت، نوێنەرانى کورد بۆ ناوچە جێناکۆکەکان چییانکردووە ؟ زۆر بابەتى تریش …..


لە نێوان داهاتی سەربەخۆ و سەربەخۆیی تاک پەیوەندییەکی هاوتەریب هەیە، چەند مرۆڤ خاوەن داهاتی سەربەخۆ بێت بەو ئاستە لە پاشکۆیی و پابەندی کەسانی دیکە و سەربەخۆیی خودی نزیک دەبێتەوە، بە درێژایی مێژوو ئابوری ڕۆڵێکی گرنگ و سەرەکی هەبووە لە بەخشینی پێگە و دەسەڵات بە مرۆڤ و هەر سەرەتای دروستبوونی ناهاوسەنگی و نایەکسانی لە نێوان مرۆڤەکان دەگەڕێتەوە بۆ بارگۆڕانی کۆمەڵگەی مرۆیی لە ئەنجامی هاتنەکایەی خاوەنداری تایبەت و دەستگرتنی پیاو بەسەر سەرچاوەکانی سامان و بەرهەمهێنان، هەربۆیە لەگەڵ ئەوەی کە تاکە فاکتەر نییە، بەڵام ئابوری ڕۆڵێکی گرنگ و یەکلاکەرەوەی لە گۆڕینی بارودۆخی ئافرەت لە پاشکۆیی و پلەدووییەوە بۆ ئازادی و سەربەخۆیی، هەیە.\nکاتێک ئافرەت خاوەن داهاتی سەربەخۆ بێ و وابەستەی پیاو نەبێ لە دابینکردنی پێداویستیەکانی ژیان، ئەوا لە ئاست پێشێلکردنی مافەکانی بێدەنگ نابێ، بەڵام دەسکەوتنی داهات و گەیشتن بە ئابوری سەربەخۆ ڕێوشوێنی خۆی هەیە و پێویستی بە توانا و ئیرادە، دەرفەت و زەمینە هەیە. دابەشکردنی ڕەگەزیانەی کار و پۆڵێنکردنی جۆری کار لە نێوان ئافرەت و پیاو بەپێی پێوەرە کۆمەڵایەتییەکان؛ یەکێکە لە گرفتە سەرەکییەکان و ئاستەنگێکی سەرەکییە لە بەردەم پێشکەوتن و گەشەسەندنی ئابوری خێزان و کۆمەڵگە، ئەم بارودۆخە لە کوردستانیش بەرچاوە، سەرەڕای هەموو پێشکەوتنەکان و گۆڕانکاری بە ئاڕاستەی کرانەوەی کۆمەڵایەتی، بەڵام تا ئێستاش بازاڕی کار بە شێوەیەکی بەرچاو سیمایەکی پیاوانەی هەیە و ئامادەیی ئافرەت لە بازاڕی کاردا جێی دڵخۆشی نییە، ئەمەش هۆکاری سەرەکی لاوازی باری ئابوری ئافرەت و وابەستەیی ئافرەتە بە پیاو لە ڕووی ئابوری، کە ئەوەش کاریگەری تەواوی لەسەر لایەنەکانی دیکەی ژیانی ئافرەت دەبێت.\nبەڵگەنەویستە، کە ئافرەتی هۆشیار هەرگیز ڕازی نییە بەوەی لەڕووی ئابورییەوە بە پیاو وابەستە بێ، نزمی ئاستی بەشداری ئافرەت لە هێزی کاردا بە واتای ئەوە نییە، کە خودی ئافرەت مەیلی کارکردنی نەبێ و ویستی بەدەستهێنانی ئابوری سەربەخۆی نەبێ، بەڵام ئافرەت ڕووبەڕووە لەگەڵ دەیان ئاستەنگ و گیروگرفت، لەهەمووی گەورەتر: ڕێگری خێزانی و داب و نەریت و دابەشکردنی ڕەگەزیانەی کاریان جیاکاری لە بوار و پانتایی ڕۆڵی هەردوو ڕەگەز، ئەمە سەرباری کەمی دەرفەتی کار و نەبوونی متمانە بە کەرتی تایبەت. تا ئەوکاتەی جیاکاری لە پیشەکان لەسەر بنەمای ڕەگەز بکرێت و هەندێک بواری کار بۆ ڕەگەزێک قۆرغ بکرێت، یەکسانی جێندەری و کاری ئافرەت لە هەندێک بوار بە نامۆ و جێی سەرنج بزانرێت، ئەوا، ئێمە لە قۆناخی دابەشکاری ڕەگەزیانەی کارین، نەک جێندەریانەی کار، ئەوا ئافرەت لەگەڵ چوونە دەروەی بۆ بازاڕی کار ڕووبەڕووە لەگەڵ چەندین ئاستەنگی کۆمەڵایەتی و خێزانی.\nمانەوەی وابەستەیی ئافرەت بە پیاو لەڕووی ئابورییەوە؛ ئەوان لە دۆخی پاشکۆیی و پلەدووییدا دەهێڵێتەوە و ڕێگەی سەربەخۆبوونیان بۆ مەحاڵ دەکات، ڕەچاوکردنی هەندێک بەها و نەریتی دواکەوتوو لە چوارچێوەی ماڵ دەیانهێڵێتەوە و دەرفەتی گەشەسەندنی توانا و لێزانییەکانیان لێدەگرێت، هەربۆیە هیچ ڕێگایەکی دیکە لە پێش ئێمەی ئافرەت نییە، جگە لە گرتنەبەری هەنگاوی بوێرانە و شکاندنی ئاستەنگەکانی داب و نەریت، هۆشیاربوون لە گرنگی هەبوونی داهاتی سەربەخۆ وەک بناغەیەک بۆ ئازدی و ڕزگاربوون لە پاشکۆیی و وابەستەیی، بەڵام وەک وتمان ئەم پرسە پەیوەندی بە کۆمەڵگە و تێگەیشتی کۆمەڵگە بۆ ڕۆڵ و کاری هەردوو ڕەگەز هاوکات بوونی پلان لەلایەن حکومەت و کەرتی تایبەت هەیە.\nپرسی بەشداری ئافرەت لە بازاڕی کار و سێکتەرەکانی ژیان پیویستییەکی ستراتیژییە و یەکێکە لە پێوەرەکانی گەشەسەندن، هەرێمی کوردستان خاوەن سەرمایەی مرۆیی و سروشتییە و بە کۆمەڵگەیەکی گەنج ناسراوە، هاوکات بەپێی ئامارەکان لەسەر ئاستی خوێندنی باڵا و بوونی (١٤) زانکۆی حکومی و دەیان زانکۆی ئەهلی ڕێژەی قوتابی کچ و کوڕ لە زانکۆکاندا یەکسانە، ئەم ڕێژە زۆرەی قوتابی کچ لە زانکۆکان دەکرێ وەبەرهێنان لە تواناکانیان بکرێ و تێکەڵی بازاڕی کار بکرێن، بەوپێیەش، بازاری کار سیمایەکی شارستانیانە و یەکسانی هەبێت و ئەو ژمارە زۆرەی قوتابیانی کچیش گیرۆدەی مانەوە لە چواردیواری ماڵ و پاشکۆیەتی ئابوری پیاو نەبنەوە، بەو شێوەیەش کۆمەڵگە بەرەو پێشکەوتوویی ئاڕاستە دەگرێ.


👫 هێرش عومەر Kişiler\n📅 Da eklendi Dec 29 2017 9:27PM\n👁 Bu başlık 3,035 defa görüntülendi\nهێرش عومەر، تەمەن 29 ساڵ، لە خۆپیشاندانەکانی 18-12 [ Daha... 👁] ✖ ✖ 9 1 ✔ 99% ✍ M.B. 29-12-2017 21:27:45\n👫 هێرش عومەر - مامۆستا هێرش Kişiler\n📅 Da eklendi Dec 28 2010 9:12AM\n👁 Bu başlık 5,130 defa görüntülendi\nخەڵکی ناوچەی دوکانە، توێژەرەوەی بواری نیشتیمانییە [ Daha... 👁] ✖ ✖ 0 0 ✔ 74% ✍ H.B. 28-12-2010 9:12:22\n✌ هێرش عومەر حەمەشەریف - هێرش نەمەڵی Şehitler\n📅 Da eklendi Oct 16 2017 8:15PM\n👁 Bu başlık 4,885 defa görüntülendi\nجێگری فەرماندەی فەوجی 4ی لیوای 102ی هێزەکانی 70 بو [ Daha... 👁] ✖ ✖ 1 1 ✔ 94% ✍ H.B. 16-10-2017 20:15:16\n| Sayfa oluşturma süresi: 8,034 saniye!


ئەمڕۆ (27) ساڵ تێپەڕ دەبێت بەسەر تاوانی ئەنفالدا، کە پرۆسه‌یه‌كی نه‌خشه بۆ داڕێژراوی رژێمی به‌عس بو بۆ له‌ناوبردن و سڕینه‌وه‌ی مۆركی نه‌ته‌وایه‌تی كورد و له‌ناوبردنی گشت شوێنه‌وارێكی ئابوری و كۆمه‌ڵایه‌تی و مرۆڤایه‌تی كۆمه‌ڵگه‌ی كوردی.\nئه‌م پرۆسه‌یه له 23ی شوباتی 1988 ده‌ستی پێکردو به‌سه‌ر (8) قٶناغدا دابه‌شیكرد له (6) ناوچه‌ی جوگرافیادا سه‌رجه‌م قۆناغه‌كانیش له 6 ی ئه‌یلولی 1988 پاش روخاندنی هه‌مو گونده‌كانی كوردستان كۆتایی هات .\nبۆ پیاده‌كردنی ئه‌م پرۆسه‌یه‌ش رژێم هێزێكی گه‌وره‌و پڕ چه‌كی به‌تازه‌ترین و ترسناكترین شێوه به‌كارهێنا، هێرش و په‌لاماره‌كانی ئه‌نفال له‌لایه‌ن هێزه نیزامیه‌كانی هه‌ردو فه‌یله‌قی یه‌ك و پێنجه‌وه ئه‌نجامدران، به پاڵپشتی یه‌كه‌ی فه‌یله‌قه‌كانی، تر كه له‌به‌ری شهڕری ئێراندا نه‌بون، گاردی كۆماریش به‌شداری قۆناغی یه‌كه‌می ئه‌نفالی كرد، ئه‌و یه‌كانه‌ی تریش كه به‌شداریان كرد، هێزی تایبه‌ت (قوات الخاصه) و هێزی كۆماندۆ (مغاویر) و هێزی كوت و پڕ ( قوات الطواری). له‌پاڵ هێزه سه‌ربازیه‌كانی حكومه‌تی عێراق، نزیكه‌ی (300) فه‌وجی خه‌فیفه له كوردستاندا هه‌بووه، كه پتر له (200 هه‌زار) چه‌كداری به‌ناو جاشی كوردیان تێدا كۆكرابوه‌وه.\nقۆناغی یه‌كه‌می پرۆسه‌ی ئه‌نفال\nله (23 /2 تـــا 18 / 3 / 1988)\nسنوری په‌لاماری ئه‌نفالی یه‌ك بریتی بو له دوكان، بنگرد، زێی بچوك، ماوه‌ت، چوارتا، ئه‌زمه‌ر سلێمانی سوسێ، سورداش)ی سه‌ر به‌پارێزگای سلێمانی ده‌ستی پێكرد، لەسەعات 1:30 خوله‌ك بۆ 2ی شه‌وی 23 ی شوبات بو كه خه‌ڵكی یاخسه‌مه‌رو سه‌رگه‌ڵو به‌رگه‌ڵو له‌تاریكی و باراندا به‌ده‌نگی ناڵه‌و زرمه‌ی راجیمه به‌ئاگاهاتنه‌وه. ئه‌م بۆردومانه به هه‌مو نیازو مه‌به‌ستێك، به‌یه‌كه‌م ته‌قه‌ی په‌لاماری ئه‌نفال ده‌ژمێردرێت.\nدوای نزیكه‌ی یه‌ك مانگ له شه‌ڕو پێكدانان و روبه‌ڕوبونه‌وه‌ی سه‌خت له نێوان پێشمه‌رگه‌و سوپای عێراق له رۆژی 18 / 3/ 1988 یه‌كه‌كانی سوپا رژانه ناو سه‌رگه‌ڵو به‌رگه‌ڵو له رۆژی 19 / 3 / 1988 دا به به‌یانی ژماره (3087) له‌هه‌مو ده‌زگاكانی راگه‌یاندنی خۆیه‌وه گیرانی باره‌گاكانی سه‌ركردایه‌تی یه‌كێتی وه‌كو مژده‌یه‌ك بڵاو كرده‌وه.\nقۆناغی دوه‌می پرۆسه‌ی ئه‌نفال\nله 22/3 تــا 1/ 4/ 1988\nپاش روخان و گشت گونده‌كانی ئه‌م ناوچه‌یه ئه‌نفالی دو له 1 ی نیسانی 1988 كۆتایی ئه‌م شاڵاوه‌ش هات.\nئه‌م قۆناغه‌ی ئه‌نفال به پڕ زیانترین و ترسناكترین پرۆسه‌ی ئه‌نفال داده‌نرێت كه زۆرترین مرۆڤی كوردی تیادا ئه‌نفالكرا، سنوری ئه‌م ناوچه‌یه له رۆژئاواوه شاڕێی نێوان شاری پڕنه‌وتی كه‌ركوك و شارۆچكه‌ی دوزخورماتوه، له باكوره‌وه رێگای كه‌ركوك – چه‌مچه‌ماڵ، له‌لای رۆژهه‌ڵاته‌وه چیاكانی قه‌ره‌داغ و له باشوریشه‌وه هه‌رسێ شارۆچكه‌ی كه‌لارو كفری و پێبازه ئه‌م هێرشه به‌كاریگه‌رترین و كوشنده‌ترین و به‌زیانترین هه‌ڵمه‌ت داده‌نرێت ئه‌میش بۆسه‌ر ناوچه‌كانی (چه‌مچه‌ماڵ، سه‌نگاو، قادركه‌ره‌م، دوز، كفری، كه‌لار، بێباز، تیله‌كۆ)، ئه‌م ناوچانه سه‌ر به‌هه‌رسێ پارێزگای (كه‌ركوك، سلێمانی، دیالا) بون، ئه‌میش فراوانترین هێرشی ئه‌نفال بو كه پتر له (500) گوندی گرته‌وه سه‌ره‌ڕای ته‌ختكردنی 4 ناحیه. له رۆژی (14 / 4/ 1988) لوتكه‌ی هێرشی ئه‌نفال بو، له‌م رۆژه‌دا به‌پێی خه‌مڵاندنی ( كۆمیته‌ی به‌رگریكردن له مافی قوربانیانی ئه‌نفال) نزیكه‌ی (20)هه‌زار له ژن و پیاو و پیرو مناڵ كۆكرانه‌وه‌و به‌ئیڤای سه‌ربازی و تراكتۆری گوندنشیه‌كان ره‌وانه‌ی قه‌ڵا سه‌ربازیه‌كه‌ی (قوره‌تو) كران و له‌وێشه‌وه به‌ره‌و چاره‌نوسی نادیار رۆیشتن، هه‌ر بۆیه ئه‌م رۆژه كرا به‌رۆژی (ئه‌نفاله‌كان)\nله 3 / 5 تـــا 15/ 5 / 1988\nئه‌نفالی چوار بۆسه‌ر ناوچه‌كانی دۆڵی زێی بچوك و ده‌شتی كۆیه‌و ئاغجه‌له‌رو ته‌قته‌ق و شوان و بو. ئه‌نفالی چوار له رۆژی 3/5/1988 به كیمیایبارانكردنی خه‌ستی گوندی گۆپته‌په‌و عه‌سكه‌ری سه‌ر به ناحیه‌ی ئاغجه‌له‌ر ده‌ستی پێكرد، ئه‌و بۆمبارانه كیمیاویه بوە هۆی كوشتنی 154 كه‌س و برینداربوونی سه‌دان كه‌سی دیكه.\nسوپا له‌رۆژی 15/5 سه‌رجه‌م گونده‌كانی ئه‌م ناوچه‌یه‌ی روخاند و ئه‌م قۆناغه‌ی ئه‌نفالیش كۆتایی هات\nقۆناغی پێنجه‌م و شه‌شه‌م و حه‌وته‌می ئه‌نفال\nله 15 / 5 تـــا 26 / 8 / 1988\nسنوری په‌لاماری قۆناغی هه‌شتی ئه‌نفال بریتی بو له: دهۆك، زاخۆ، باتوفه، كانی ماسێ، زێوه، دێره‌لوك، ئه‌تروش و زاوێته. له‌دوای وه‌ستانی شه‌ڕی نێوان عێراق ئێران له 8/8/1988 سوپای عێراق ته‌واوی هێزه‌كانی له ناوچه سنوریه‌كان كشانده‌وه بۆ به‌ره‌كانی ئه‌نفال، كه له‌وكاته‌دا 7 قۆناغی ئه‌نفال كۆتایی هاتبو ته‌نها قۆناغی هه‌شته‌می ئه‌نفال مابو، قۆناغی هه‌شته‌می شاڵاوی ئه‌نفال بۆسه‌ر ده‌ڤه‌ری بادینانی سنوری توركیا بو.\nسەرەتای هێرشه‌كه‌ش بۆ چاوترساندنی خه‌ڵكه به كیمیابارانكردن ده‌ستی پێكرد، پاش كیمیابارانێكی خه‌ست رژیم هێرشی زه‌مینی له‌رۆژی 28 / 8 / 1988 ده‌ستی پێكرد، ئه‌م شاڵاوه له رۆژئاواوه له‌زاخۆوه تا ئامێدی درێژبوه‌وه له باشورو رۆژهه‌ڵاتیشه‌وه شێخان و ئاكرێی گرته‌وه .\nزیانه‌كانی پرۆسه‌ی ئه‌نفال\nپرۆسه‌ی ئه‌نفال بوه هۆی وێران كردنی نزیكه‌ی (4)هه‌زار گوندو، (4)قه‌زا، (30) ناحیه، ( 3100)مزگه‌وت و (100)كڵێسا، لەڕوی ئاکەڵدارییەوە بوه هۆی به‌تاڵان بردنی (2)ملیۆن سه‌ر مه‌ڕو ماڵات و ئاژه‌ڵ.\nهه‌روه‌ك ( د. كه‌نداڵ نزان) ده‌رباره‌ی شاڵاوه‌كانی ئه‌نفال ده‌نوسێ (له شاڵاوه‌كانی ئه‌نفالدا بنه‌ماكانی ژیان له‌كوردستان هه‌ڵته‌كێنران، دوای ئه‌وه‌ی ئه‌و هستریا شێتانه‌ی جینۆسایدی كورد كۆتایی هات (90%) ی گونده‌كانی كوردستان و زیاتر له (20) شارو شارۆچكه له‌سه‌ر نه‌خشه سڕانه‌وه، ناوچه گوندنشینه‌كان به (15) ملیۆن مین مینڕێژكران، به‌م جۆره‌ش چالاكی كشتوكاڵی له ناوچانه‌دا كارێكی ئه‌سته‌م بو (1,5) ملیۆن كوردی گوندنشین بۆ ئۆردوگا زۆره ملێكان گوێزرانه‌وه، نزیكه‌ی (10%) ی كوردی دانیشتوانی عێراق له نێوبران.\nئامادەکردنی/ محەمەد رەئوف - سه‌رچاوه مالپه‌ری سبه‌ی


زیاتر لە 500 كاتژمێر كۆبوونەوەی لیژنی دارایی و 350 میوانداریكردنی بەرپرسانی حكومی كە بەشێكیان لەگەڵ شاندی هەرێمی كوردستان بوون، گرێ كوێرەكانی بودجەی 2021 یان نەكردەوە، لە ئێستاشدا چاوەڕوانییەكان بۆ دانیشتنی یەكشەممە (28 ئازار) لەدەوری سێ ئەگەری سەرەكی چڕ بوونەتەوە.\nبڕیاربوو شەممەی رابردوو (20ی ئازار) كاتژمێر 5:00ی ئێوارە بودجەی 2021 پاش تێپەڕبوونی نزیكەی چوار مانگ بەسەر ساڵی نوێ (2021) بخرێتە دەنگدانەوە، بەڵام لەپڕدا داواخرا بۆ شەممە (27ی ئازار) دواتریش بۆ یەكشەممە (28ی ئازار). سەرچاوەكان-ی "ناس كورد" ئەوەیان ڕوونكردەوە ئەم دواخستنە بەهۆی تەواونەبوونی رێژەی پێویستی پەرلەمانتاران بووە لەلایەك و كێشەی دەستكاریكردنی ئەو دەقانەی لە رێككەوتنی هەرێم و بەغدا دا هەبوون لەلاكەیتر، كە دواتر ئاشكرابوو بەدەستی حەسەن كەعبی جێگرە سەدرییەكەی سەرۆكی پەڕلەمان و فالح ساری سەرۆكی فراكسیۆنەكەی عەممار حەكیم كرابوو، لەئێستاشدا گفت هەیە كە هەموولا بگەڕێنەوە بۆ ڕێككەوتنە بنەڕەتییەكە.\nبەدواداچوونەكانی "ناس كورد" ئەوە دەردەخەن، لەمپەری گەورەی بودجە لە ئێستادا ئەوەندەی داواكاریی لیستە شیعەكانی هاوپەیمانێتی فەتحە بۆ دابەزاندنی نرخی دۆلار و گێڕانەوەی بۆ (119 هەزار = 100دۆلار)، هێندە كێشە و گرێو گۆڵەكانی نێوان هەرێم و بەغدا نییە، گوشاری نرخی دۆلاریش لەناو پەڕلەمانیش دەرچووە بۆ گوشاری سیاسی و بەپێی لێدوانی سەرۆكی لیژنەی دارایی هەیسەم جبوری، چەندین سیاسی و سەرمایەدار و خاوەن بانك بەچڕی لەكەناڵە میدیایی و تایبەتەكانەوە كاری لەسەر دەكەن، بەڵام حكومەت تا ئەمڕۆش (27 ئازاری 2021) هەر سوورە لەسەر 145 هەزار بۆ 100 دۆلار و دوا پەیامی خۆشی بەم ناوەڕۆكە بۆ پەرلەمان ناردووە.\nسەرچاوەكانی ناس كورد ئاماژە بەوەدەكەن دانيشتنى یەك شەممە (28 ئازار) لەبەردەم سێ ئەگەردایە كە بەم جۆرەی خوارەوەن:\nتەواو نەبوونی (نصاب) ی یاساییە بەهۆی ئەوەی لیستە شیعەكانی ناو هاوپەیمانێتی فەتح و هەندێ لیستیتری وەك فەزیلە و گروپی خەمیس خەنجەر لە سوننەكان دابەزاندنی نرخی دۆلاریان كردووە بەمەرج بۆ دەنگدان لەسەر بودجە، لەگەڵ رادەستكردنی نەوت و گومرگی هەرێم، لەكاتێكدا نرخی دراو لەدەسەڵاتی پەرلەماندا نییە و بەپێی ڕوونكردنەوەی لیژنەی دارایی و شارەزایانی یاسای دەستوری تایبەتمەندی (حصري) دەسەڵاتەكانی بانكی ناوەندییە، دۆسیەی نەوت و گومرگی هەرێمیش پڕە لە ئاڵۆزی گرێبەستە نەوتییەكان و بێ توانایی حكومەت لە كۆنتڕۆڵكردنی دەروازە سنورییەكان.\nڕەتكردنەوەی بودجە بەدەنگی زۆرینە پاش دەركەوتنی ناڕەزایەتییە سیاسییەكان و بەهۆی زۆری كێشەكانی ناو بودجەكە، ئەمەش ئەگەرێكی تاڕادەیەك لاواز دێتە بەرچاو بەتایبەت ئەگەر سائیرونی سەدر (54 كورسی) و عراقیونی حەكیم و عەبادی (50 كورسی) و لیستە كوردییەكان و لیستە سوننەكان دەنگی پێ بدەن.\nتێپەڕاندنی بودجە بە زۆرینەی دەنگی ئامادەبووان بە تایبەت پاش ئەوەی بودجەكە پاڵپشتی سەدر و حەكیم و كورد و هەندێ فراكسیۆنی سوننەی هەیە (ئەگەر شتی لەناكاو نەیەتە پێش وەك دەستكارییەكەی شەممەی ڕابردوو)، ئەم سیناریۆ گەشبینانەش بەسەر تۆنی كۆی لێدوانی پاش كۆبوونەوە داراییەكانی شەممە (27 ئازار) دا زاڵ بوو، هەر ئەمەش چاوەڕوانی حكومەت و چاودێرانە ئەگەر كێشەی (نصاب) و رێژەی یاسایی نەبێتە لەمپەر.\nلەدەرەوەی هەموو سیناریۆكانیش جۆرێك لە كۆدەنگی هەیە لەناوەندی سیاسی و پەڕلەمانی، كە تێپەڕاندنی بودجە كارێكی ئاسان نابێت و دانیشتنی یەكشەممە (28 ئازار) ئەگەری درێژكردنەوەی هەیە بۆ چەند دانیشتنێك، جگە لەوەش داتاو بڕگە و ژمارەكانی ناو بودجەكەش دەبنە كەرەستەی "موزایەدەی سیاسی" و ڕەخنەگرتن، بەتایبەت كە بودجەی 2021 كەوتووەتە ساڵی هەڵبژاردنەوە و لە ساڵی 2014 و 2020 یش عێراق لەبەر هۆكاری هاوشێوە بودجەی نەبووە و بەپێی یاسای كارگێڕی داریی 1/ 12 بودجەی خەرج كردووە.\nئەوانەی ڕەخنەیان لە بودجە هەیە پێیانوایە دەسكەوت دەبێت بۆ حكومەتی مستەفا كازمی، جگە لەوەش هیچ دامەزراندن و پڕۆژەی گەورەی تێدا نییە ببێتە دەسكەوت بۆ لیستە سیاسییەكان، دەشیانەوێت لەرێگەی بەرهەڵستیكردنییەوە وەها خۆیان دەربخەن كە بەرگری لەمافی گشتی دەكەن بەتایبەت كە هەنگاوەكانی هەڵبژاردنی پێشوەختە لەمانگی ئۆكتۆبەر رۆژ لەدوای ڕۆژ دەچنە پێشەوە، سبەی بڵندگۆی پەرلەمان و هۆڵی كۆنگرە ڕۆژنامەوانییەكانی دەرفەتێكی باش دەبن بۆ ئەم جۆرە نمایشانە.\n’’سێ گریمانە’’..تەرمى سێ خوشک دۆزرانەوە\n2021.04.04 - 23:16


کوردیپێدیا - جوان ئیحسان\n👫 جوان ئیحسان | پۆل: کەسایەتییەکان | زمانی بابەت: 🏳 کوردیی ناوەڕاست\nئەندامی ئەنجوومەنی سەرکردایەتی یەکێتی\n1. 👁 جوان ئیحسان فەوزی سەرۆکی فراکسیۆنی یەکێتی لە پەرلەمانی عیراق، بروسکەیەکی ئاڕاستەی کۆمەڵەی خوێندکاران کرد\n2. 👁 جوان ئیحسان: ئەم جەژنە ببێتە مایەی ئاشتی و سەقامگیری\n4. 👁 سەرۆکی فراکسیۆنی یەکێتی پەیامێکی پیرۆزبایی بەبۆنەی 45 هەمین ساڵیادی دامەزراندنی یەکێتیەوە بڵاوکردەوە\n1. 👁 ئەو نیەتە هەم لە بەغدادەوە هەم لەهەرێمیشەوە هەیە چەندێک ناکۆک بن لەسەر بابەتەکان بەڵام نەگاتە ئەوەی نزیکی موچەی خەڵک ببێتەوە\n2. 👁 دڵەڕاوکێی زۆر هەیە کە ئەگەر حکومەت بڕووخێت کێ دەبێتە بەدیل\n➕ ئەم بابەتە لەلایەن: (هاوڕێ باخەوان)ەوە لە: Apr 18 2014 8:16PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 18 2014 8:17PM باشترکراوە\n📷 فایلی وێنە 1.0.1 46 KB Apr 18 2014 8:16PM هاوڕێ باخەوان


5/10/2020 12:52:13 AM\nلە ئێستادا کۆمپانیایەک دروستکراوە بەناوی کۆریدۆرەوە خاوەندارێتی وەھمی و یاسایی لەلایەن کەسێکەوەیە کە پێی دەوترێت سەروەر پێداوی و یەکێکە لەکۆمپانیاکانی ستێر گروپ، و مۆڵەتی چەندان بەنزینخانەی پێدراوە لە ناو شاری ھەولێر، کە ڕووبەری ھەریەکێکیان نزیکەی (١٠٠٠) مەترە. ھەر مەترێک لەو شوێنانەی ھەولێر کەمتر نییە لە (٥٠) دۆلار. لەکاتێکدا خەڵکانی دیکە ھەن کە خۆیان داوای مۆڵەتی بەنزینخانەیان کردووە لەسەر زەوی خۆشیان، بەڵام داواکەیان ڕەتکراوەتەوە بەبیانووی سراتیجیبوونی شوێنەکان یان زەوییەکان.\nھەمان کۆمپانیا زەوییەکی (٤٠٠٠) مەتری لە شاری ھەولێر لە گەڕەکەی وەزیران کردووە بە بینا کە خۆی لە بنەڕەتدا موڵکی دەوڵەتە و دەبوایە لە ماستەرپلان بکرێت بە باخچەی گشتی. بەڵام حکومەتی ھەرێم ئەم پارچە زەوییەی داوە بە کۆمپانیای کۆریدۆر و کراوە بە باڵەخانە کە مەترێک زەوی لەو ڕووبەرە بەھاکەی نزیکەی (۱٠٠٠) دۆلارە!\nلە ھەمان کاتدا، بەشێک لە (تەسریحاتی گومرگی) گومرگەکانی ھەرێمی کوردستان دراوە بە کۆمپانیای کۆریدۆر. پێشتر حکومەتی ھەرێم ئەمەی دەکرد و ھیچ تێچوویەکی نەبوو، بەڵام لە ئێستادا کۆمپانیای کۆریدۆر ئەم کارە دەکات و لە بری ئەوەش (١٥،٠٠٠) ھەزار لە ھەر ئۆتۆمۆبێلێکی بارھەڵگر وەردەگرن کە مانگانە ملیۆنان دۆلار دەکات بە بێ ئەوەی حکومەتی ھەرێم بە ھیچ شێوەیەک لێی سوودمەند ببێت.\nھەمان کۆمپانیا تەواوی دەروازەی (مەعبەر وەلید)ی کۆنتڕۆڵکردووە کە ھیچ کەسێک ناتوانێت ھیچ شتێک ئاڵوگۆڕبکات جگەلە کۆمپانیاکە خۆی. لە کاتێکدا ھیچ پارەیەکی ئەم دەروازەیە ناگەڕێتەوە وەزارەتی دارایی حکومەتی ھەرێم و تەواوی پارەکەی دەچێتەوە بۆ گروپی کۆمپانیاکانی ستێر.\nدروستکردنی کۆریدۆر بەناوی پێشمەرگە، کە گوایە تەمویلی پێشمەرگە دەکات، لە ژێر چەتری ستێر گروپ، ھەنگاوێکە بۆ بچوککردنەوەی ستێر گروپ و گەورەکردنی کۆریدۆر لە ئایندەدا. ئەم مافیا گەرێتییە گەورەترین زیانی بە ئابووری ھەرێمی کوردستان گەیاندووە. ھەر بە پارەی ئەم دوو کۆمپانیایە کە بە نایاسایی دەستیان دەکەوێت، دەتوانرێت مووچەی فەرمانبەرانی ھەرێم دابینبکرێت.


کوردیپێدیا - ئاراس تاهیر ئیبراهیم\n✌ ئاراس تاهیر ئیبراهیم | 🏷 پۆل: شەهیدان | زمانی بابەت: 🏳 کوردیی ناوەڕاست\nئاراس تاهیر ئیبراهیم\n(کەرکوک – ی. ن. ک)، لە ڕێکەوتی (20-02-2003)دا لەگەڵ (6) هاوڕێی دیکەیدا گیراوە، دواتر هەموویان لە سەرەتای مانگی نیسانی هەمان ساڵ گوللە باران کراون.\n1. 👁 20-02-2003\n| کاتی ئافراندنی لاپەڕە: 4,087 چرکە!


کۆبوونه‌وه‌یه‌کی وه‌زیرانی ده‌ره‌وه‌ی وڵاتانی عه‌ره‌بی له‌سه‌ر قه‌یرانی سوریا دواده‌خرێت\nکۆمکاری عه‌ره‌ب کۆبوونه‌وه‌یه‌کی وه‌زیرانی ده‌ره‌وه‌ی وڵاتانی عه‌ره‌بی هه‌ڵوه‌شـانده‌وه که بڕیاربوو ڕۆژی دووشه‌ممه له ریازی پایته‌ختی عه‌ره‌بسـتانی سعودیـیه به‌ڕێوه‌بچێت.\nئه‌حمه‌د بن حلی جێـگری سـکرتێری گشـتی کۆمکاره‌که له وتووێژێـکدا له‌گه‌ڵ ڕادیۆ سه‌وا گوتی کۆبوونه‌وه‌که دواخرا، تاوه‌کو بوار به بان کی مون سـکرتێری گشـتی نه‌ته‌وه یه‌کگرتووه‌کان بدرێت به‌و ڕاپـۆرته‌دا بچێته‌وه که له لایه‌ن ئه‌خزه‌ر ئیبراهیمی نێردراوی تایبه‌تی نێوده‌وڵه‌تی بۆ قه‌یرانی سوریا بۆی ئاماده ده‌کرێت.\nگوتیشی کۆبوونه‌وه‌که له‌سه‌ر داوای سعودیـیه دواخرا که خۆشی داوای به‌سـتنی کردبوو.\nپاشـان ئه‌حمه‌د بن حلی جه‌ختی له‌وه کرد ئه‌و شه‌ڕه‌ی بۆ ماوه‌ی سێ سـاڵه له سوریا درێژه‌ی کێشـاوه ته‌نها به ڕێگه‌ی چاره‌سه‌ری سیاسی کۆتایی‌پـێدێت. گوتیشی هه‌وڵه‌کان نه‌وه‌سـتاون بۆ سـازکردنی کۆنگره‌ی ژنێڤ 3 ، چونکه مێزی دانوسـتاندن ته‌نها ڕێگه چاره‌یه.\nبه‌ڵام دانی به‌وه‌دا نا که هیچ له ئاسۆدا نابینێت بۆ چاره‌سه‌رکردنی قه‌یرانه‌که، به تایبه‌ت پاش سووربوونی ڕژێمی سوریا له‌سه‌ر سـازکردنی هه‌ڵبژاردنی سه‌رۆکایه‌تی، ئه‌مه‌ش له لایه‌ن کۆمکاری عه‌ره‌ب و نه‌ته‌وه یه‌کگرتووه‌کانه‌وه ڕه‌تکراوه‌ته‌وه.\nسه‌باره‌ت به‌و ده‌نگۆیانه‌ی باس له ئه‌گه‌ری ده‌سـت له‌کارکێشـانه‌وه‌ی ئیبراهیمی ده‌که‌ن، حلی گوتی ئه‌گه‌ربێت و ئه‌وه ڕاستبێت، ئه‌وا سـکرتێری گشـتی نه‌ته‌وه یه‌کگرتووه‌کان له ماوه‌ی مانگێـک ڕایده‌گه‌یه‌نێت.


پارتی دیموكراتی كوردستان هێزی نیشتیمانە سەردەكەوێت\n2018-09-24 [12:38 PM]\nنووسینی : چاودێری سیاسی. سامیە شێروانی\nپارتی دیموكراتی كوردستان ئەو پارتەی هەڵگری مێژوویەكی پڕ لەخەبات و تێكۆشانە،بەدرێژای بزاڤی ڕزگاریخوازی كوردستان هەمیشە لەسەنگەری خەبات و پێشمەرگایەتیدا بووە، بۆ ساتێك دەستبەرداری مافە نیشتمانی و نەتەوەییەكان نەبووە، ئەمەش یەكەم وەلام دەبێت بۆ خالێكی شكردنەوەكەمان كە ئاست و خەباتی ئەو پارتە بخەینەڕوو هەرچەندە خەباتی پارتی ئەوەندە زۆرە ناتوانین لەنووسینیكی لەم جۆرەدا بەكورتی لێی بدوێن چونكە پارتی دیموكراتی كوردستان یەكەم پارتی نەتەوەیی بووە لەدوای جەنگی جیهانی لەساڵی 1946دا لەسەر دەستی باوكی ڕۆحیمان (سەرۆك بارزانی نەمر ) دامەزراوە،لەلایەكی ترەوە پارتی دیموكراتی كوردستان سەڕەرای ئەوەی یەكەم پارتی نەتەوەیی بەهێزبوو لەكوردستان دامەزرا چونكە بەر لە پارتی سەرجەم حزبەكانی تر عێراقی بوون زیاتر لەچوارچیوەی چینایەتی و ماركسیدا كاریان دەكرد، ئەمەش خالێكە زۆر گرنگە لەمێژووی خەباتی پارتیدا، هەروەها خالێكی تر كەزۆر گرنگە پارتی دیموكراتی كوردستان تەنیا پارتی كوردییە كە بەشێوەیەكی رێك و ڕەوان لەسەر بنەمای هاوبەشی نیشتمانی دروستبووە ، چونكە سەرجەم حزبە كوردستانیەكانی تر لەمێژووی گەلی كوردستاندا لەئەنجامی جودابوونەوە ( انشقاق) دروستبوون ، ئەمەش وایكردووە كەئەم حزبانە هەمیشە بیر لەرق و كینە و تۆلە بكەنەوە بەلام پارتی دیموكراتی كوردستان هەمیشە دەرگای واڵابێت بۆگفتگۆ و دروستكردنی برایەتی و پێكەوەژیان.\nئەم هەواڵە 9415جار خوێندراوەتەوە


به‌رپرسێكی ئه‌مریكا په‌یامێكی ئاراسته‌ی خۆپیشانده‌رانی عیراق کرد\nبه‌رپرسێكی وه‌زاره‌تی ده‌ره‌وه‌ی ئه‌مریكا رایگه‌یاند كه وه‌زاره‌ته‌كه‌ی به‌رده‌وام راپۆرتی له‌سه‌ر خۆپیشاندانه‌كانی عیراق پێده‌گات و له په‌یامێكیشدا بۆ خۆپیشانده‌ران وتی: هه‌ركات وه‌زیری ده‌ره‌وه ناوی خۆپیشانده‌رێكی ده‌ستگیركراوی هێنا، ئه‌وه مانای گۆڕانكارییه.\nبه‌پێی هه‌واڵێكی كه‌ناڵی حوڕه، به‌رپرسه‌كه‌ی وه‌زاره‌تی ده‌ره‌وه‌ی ئه‌مریكا نه‌یویستوه ناوی ئاشكرا بكرێت و رایگه‌یاندوه كه ئه‌وانه‌ی خۆپیشانده‌ران ده‌كوژن و ده‌یانفڕێنن، هه‌موویان له‌ناوخۆی عیراقدا نین، به‌ڵكو ده‌ستی ده‌ره‌كییه، به‌مه‌ش ئاماژه‌ی به ده‌ستوه‌ردانه‌كانی ئێران له خۆپیشاندانه‌كانی عیراق دا.\nبه‌رپرسه‌كه په‌یامێكی ئاراسته‌ی خۆپیشانده‌رانی عیراق كرد و ئامۆژگاریی كردن كه هه‌میشه له په‌یوه‌ندیدا بن له‌گه‌ڵ یه‌كتر و پێی وتن: "ئه‌گه‌ر یه‌كێكتان ده‌ستگیركرا، ئه‌وا با بزانێت كه به ته‌نها نییه، ئه‌گه‌ر رۆژنامه‌كانیش یان وه‌زیری ده‌ره‌وه ناوی یه‌كێك له ده‌ستگیركراوه‌كانی هێنا، ئه‌وا زۆر شت له‌سه‌ر زه‌وی ده‌گۆڕدرێت".\nله سه‌ره‌تای خۆپیشاندانه‌كانی عیراقه‌وه كه ماوه‌ی دوو مانگ زیاتره ده‌ستپێكردوه، نزیكه‌ی 460 كه‌س كوژراون و 20 هه‌زاری دیكه‌ش برینداربوون و ده‌یانی دیكه‌ش فڕێندراون.


Genesis 20 NIV - پەیدابوون 20 KSS\nئیبراهیم و ئەبیمەلەخ\n1ئیبراهیم لەوێوە بەرەو زەوی نەقەب کۆچی کرد و لەنێوان قادێش و شووردا نیشتەجێ بوو، لە گرار ئاوارە بوو. 2ئیبراهیم سەبارەت بە سارای ژنی گوتی: «ئەو خوشکمە.» ئینجا ئەبیمەلەخی پاشای گرار ناردی و سارای برد.\n3ئینجا خودا هاتە خەوی ئەبیمەلەخ و پێی فەرموو: «ئەوا تۆ بەهۆی ئەو ژنەی بردووتە دەمریت، چونکە ئەو ژنێکی بە مێردە.»\n4بەڵام هێشتا ئەبیمەلەخ لە سارای نزیک نەکەوتبووەوە، گوتی: «ئەی پەروەردگار، ئایا نەتەوەیەکی بێتاوان دەکوژیت؟ 5ئەی ئیبراهیمش پێی نەگوتم ”ئەو خوشکمە،“ ساراش خۆی نەیگوت ”ئەو برامە“؟ من ئەمەم بە دڵسافی و دەستی پاکەوە کردووە.»\n6خوداش لە خەونەکەدا پێی فەرموو: «منیش دەزانم تۆ ئەمەت بە دڵسافییەوە کردووە، هەر خۆشم ڕێگام لێ گرتیت کە گوناهم بەرامبەر بکەیت. لەبەر ئەوە بوو کە نەمهێشت دەستی بۆ ببەیت. 7ئێستاش ژنی پیاوەکە بگەڕێنەوە، ئەو پێغەمبەرە، لە پێناوی تۆ نزا دەکات و دەژیت. بەڵام ئەگەر نەشیگەڕێنیتەوە، ئەوە بزانە کە بێگومان دەمریت، خۆت و هەموو ئەوانەی هی تۆن.»\n8سبەی ئەبیمەلەخ بەیانی زوو لە خەو هەستا و هەموو خزمەتکارەکانی بانگکرد و هەموو ئەم شتانەی پێیان گوت، پیاوەکانیش زۆر ترسان. 9ئینجا ئەبیمەلەخ ئیبراهیمی بانگکرد و پێی گوت: «ئەمە چییە بە ئێمەت کرد؟ چ گوناهێکم بەرامبەرت کردووە تاکو خۆم و شانشینەکەم تووشی تاوانێکی وا گەورە بکەیت؟ ئەو کارەی کە ناشێت بە منت کرد.» 10ئەبیمەلەخ بە ئیبراهیمی گوت: «چیت بینی هەتا ئەم کارەت کرد؟»\n11ئیبراهیمیش گوتی: «چونکە گوتم: ”لەم شوێنەدا هیچ لەخواترسی نییە، لەبەر ژنەکەشم من دەکوژن.“ 12لەگەڵ ئەوەشدا لە ڕاستیدا ئەو خوشکمە، کچی باوکمە، بەڵام کچی دایکم نییە. ئیتر بووە ژنم. 13کاتێکیش خودا لە ماڵی باوکمەوە ئاوارەی کردم، بە ژنەکەمم گوت: ”ئەمە ئەو چاکەیە کە لەگەڵمدا دەکەیت، چووینە هەر شوێنێک، سەبارەت بە من بڵێ: ئەو برامە.“»\n14ئیتر ئەبیمەلەخ مەڕ و مانگا و خزمەتکار و کەنیزەی هێنا و دایە ئیبراهیم، سارای ژنیشی بۆ گەڕاندەوە. 15ئینجا ئەبیمەلەخ گوتی: «زەوییەکەم وا لەبەردەمی تۆیە، هەرکوێیەکیت پێ باشە لەوێ دابنیشە.»\n16بە ساراشی گوت: «من ئێستا هەزار شاقل زیو20:16 نزیکەی 12 کیلۆگرام. دەدەمە براکەت. ئەمە بەرامبەر بە ئابڕووبردنەکەی تۆیە لەبەردەم هەموو ئەوانەی لەگەڵتن و لەلای هەموو کەسێک، ئیتر تۆ تەواو ڕوو سپیت.»\n17ئینجا ئیبراهیم لە خودا پاڕایەوە، خوداش ئەبیمەلەخ و ژنەکەی و کەنیزەکانی چاککردەوە و منداڵیان بوو، 18چونکە هەرچی منداڵدانی ماڵی ئەبیمەلەخ هەبوو، یەزدان بە تەواوی بەستبووی، بەهۆی سارای ژنی ئیبراهیمەوە.\nKSS : پەیدابوون 20


یەکەم پەترۆس 3:18-21\nلەبەر ئەوەی مەسیح تەنها جارێک لەبەر گوناه ئازار درا، بێتاوان لە پێناوی تاوانباران، تاکو لە خودامان نزیک بکاتەوە. خەڵک مەسیحیان کوشت بەڵام خودا بە ڕۆح زیندووی کردەوە، بەمەش ڕۆحی مەسیح چوو مزگێنی دا بە ڕۆحە زیندانییەکان، بەوانەی کە لە کۆندا یاخی بوون، کاتێک خودا لە ڕۆژانی نوحدا بە پشوودرێژییەوە چاوەڕوان بوو، کە کەشتییەکە ئامادە دەکرا. تەنها هەشت کەس لەم کەشتییەدا بوون و بە ئاو ڕزگار بوون. ئەمەش هێمای لەئاوهەڵکێشانە کە ئێستا ڕزگارتان دەکات، نەک سڕینەوەی پیسی جەستە، بەڵکو بەڵێنی ویژدانێکی باش بۆ خودا، بە هەستانەوەی عیسای مەسیح،


لاڤرۆف: ئەمریکا هۆکاری چارەنووسی ئەمڕۆی ڕێککەوتنی ئەتۆمییە - SAHAR KURDISH (Sorani)\nلاڤرۆف: ئەمریکا هۆکاری چارەنووسی ئەمڕۆی ڕێککەوتنی ئەتۆمییە\nتشرینی دووه‌م 06, 2019 18:50 Asia/Tehran\nوەزیری دەرەوەی ڕووسیا وتی: دۆخی جێی نیگەرانی ئەمڕۆی ڕێککەوتنی ئەتۆمی سەرچاوەگرتوو لە چاوپۆشی ئەمریکا لە بەڵێنیەکانی هاوپێوەند بەو ڕێککەوتنە ئەتۆمییەو داوا لە ئەندامانی دیکەی ڕێککەوتنەکەیە کە بەوجۆرە بجوڵێنەوە.\nبەپێی ڕاپۆری هەواڵدەریی ئیرنا، "سێرگئی لاڤرۆف" ئەمڕۆ چوارشەممە لە کۆنگرەیەکی رۆژنامەوانیی هاوبەش لەگەڵ "نیکۆلاس دندیاس" وەزیری دەرەوەی یونان، وتی: رووسیا زۆر نیگەرانی دۆخی بەدیهاتوو هاوپێوەند بە ڕێککەوتنی ئەتۆمییەو ئەو نیگەرانییە لەکاتی هەوڵدانی کێشەسازکەری ئەمریکا لە چوونەدەر لەو ڕێککەوتنە ناڤۆکییە دەس پێ کرا.\nلاڤرۆف بەئاماژە بە زەخت وگوشارەکانی ئەمریکا لەسەر ئوروپا سەبارەت بە ڕێککەوتنی ئەتۆمی وتی: وڵاتانی ئوروپایی لەژێر گوشار و کارتێکەریی ئەمریکا هەوڵیانە ئێران بەتاوانباری دۆخی ئێستای ڕێککەوتنی ئەتۆمی لەقەڵەم بدەن.\nسەرۆکی دەزگەی دیپلۆماسیی ڕووسیا وتی: ئەمریکا نەک هەر پەیمان شکێنی کردو بەئاشکرا مافە نێودەوڵەتییەکانی خستەژێرپێ بەڵکوو بە هەڕەشەو بایکۆت، گشت وڵاتانی جیهانیش لە جێ بەجێ کرانی ئەو ڕێککەوتنە دەترسێنێ.\nلاڤرۆف وتیشی: واشنگتۆن وێڕای داوا لە وڵاتانی دیکە بۆ نەدانی ئەوەی وا بەگوێرەی ڕێککەوتنی ئەتۆمی دەبێ بخرێتەبەردەست ئێران، داوا لە ئێرانیش دەکا وێڕای جێ بەجێ کردنی بەتەواوەتی هەموو وادەکانی، هیچیش وەرنەگرێ.\nدۆناڵد ترامپ سەرۆک کۆماری ئەمریکا لە هەشتی مای٢٠١٨ وێڕای کشاندنەوەی ئەو وڵاتە لە ڕێککەوتنی ناڤۆکی، قورسترین سزاکانی بەسەر ئێراندا سەپاندووە.